
Mindenekelőtt  szükségesnek    tartom  a  tárgyalandó    kérdés    lehető 
legpontosabb  elhatárolását,  azaz  kijelölését  azoknak  a  kereteknek,  amelyek 
közt  megbeszélésünknek  folynia  kell,  ha  gyakorlati  eredményekre  akarunk 
jutni.  Azzal  ugyanis  tisztában  vagyok,   hogy  e  nagyfontosságú    kérdés  a 
maga  egész    szélességében    és    mélységében    egy    konferenciai    előadás 
keretébe  teljes  alapossággal  bele  nem  szorítható.  Nem,  már  csak  azért 
sem,  mert  a  szekta  kérdése  mindent  felölelő  alapossággal  és  részletes- 
séggel még  nincs  is  tudományosan    feldolgozva,    vagy    legalább    is,    ha 
van  tudományos  irodalma,  az  még  nem  lett  kellő  tudományos  megvitatás 
tárgyává    nálunk.    így    pl.    szükség    volna    a    szektáskodás    és  a  szekták 
előállásának  és  életének  tudományos  történeti  feldolgozására  mindenek- 
előtt. Azonban  ezen  a  helyen  és  ezen  alkalommal  erre  még  akkor  sem 
vállalkozhatnám,  ha  a  kellő  történeti  tudományos  készültséggel  valóban 
rendelkeznék    is.    Meg    vagyok    győződve     u.  i.  arról,   hogy    a    mi    kon- 
ferenciánkat égető  gyakorlati  kérdések  megbeszélése  hozta  össze,   nem 
elméleti  érdeklődés,  hanem  az  a  meggyőződés,  hogy  cselekednünk  kell, 
mégpedig    azonnal.  Ez  az   eleven    és    sürgős    gyakorlati    szükség    pedig 
arra  int,  hogy  a  kérdéseket   lehetőleg    biztosan  és  gyorsan    állítsuk    be 
egyenesen  a  praktikum  látószögébe,  szegezzük  le  a  tényeket,  foglaljunk 
állást  velük    szemben    és    lássunk    munkához.    A    lassú,    hosszadalmas, 
türelmes,  kritikai  elveken  nyugvó  történeti  kutatás,  bármilyen  szükséges 
is,  éppen  ennek  a  kérdésnek  tisztázásánál,  mégis  nem  a  mi  feladatunk 
jelenleg.  így  elsősorban  kiesik  beszélgetésünkből  a  szeka  és  szektáskodás 
történeti  tárgyalása,  bár  ez  semmiképpen  nem  jelenti  azt,  hogy  a  meg- 
állapítandó tényeknek  nem    lenne   szükségük   történeti    igazolásra.   Majd 
elvégzik  a  historikusok.  A  második  határvonal,  a  melyet  fel  kell  állítanunk, 
az,    hogy  a  szektákról    beszélvén,  kizárólag  a  magyarországi   szektákra 
leszünk   tekintettel.  Ez    is    kétségtelenül    megszűkítése,    sőt    lehetséges, 
hogy  kissé    torzítása  is  a  kérdésnek,  de  csak  annyiban,  amennyiben    az 
iskolai    példák    általában    torzítják    a    valóságot,    a    megértés    céljának 
érdekében.   Ezt  is  a  praktikus  cél    érdekében    tesszük,    mivel    tulajdon- 
képeni  célunk  a  mi  magyar  szektáinkkal  szemben  való  állásfoglalásunk 


tisztázása.  Reánk  nézve  tehát  most,  jelenleg  a  szekta  a  magyar  szektákat 
jelenti  és  nem  pl.  az  amerikaiakat.  Az  ilyen  sajátosságoktól  tehát  el- 
tekintünk. Végre  meg  kell  emlékeznem,  hogy  a  konferencia  m.  t.  vezető- 
sége témámat  határozott  koriátok  közé  helyezte,  mikor  tisztán  és 
kizárólag  a  szekták  keletkezéseinek  okait  feltárni  szólított  fel.  Másnak 
lesz  tehát  nehéz  és  fontos  kötelessége  a  tulajdonképeni  gyakorlati  állás- 
foglalás, a  védekezés  módjainak  és  eszközeinek  feltárása,  megállapítása. 
Nekem  tisztán  tényekre  kell  szorítkoznom,  diagnózist  kell  adnom.  Azonban 
ezt  sem  szabad  a  végső  gyakorlati  cél  elmellőzésével,  teljesen  elméleti 
„hűvösséggel"  végrehajtani,  hanem  az  okok  és  tények  lehető  olyan  csopor- 
tosítása által,  hogy  a  gyakorlati  teendők  megoldásának  sikeres  beindítására 
szolgáljon.  Ezen  elhatárolás  után  a  kérdést  három  szempont  alatt  kell 
megvizsgálnunk  s  ezek  : 

A)  A  szekta  keletkezésének  egyetemes  okai. 

B)  A  szekták   keletkezésének   okai   a   jelenlegi    magyar   protes- 
tantizmus lényegében  és  szervezetében. 

C)  Mennyiben  ellensége  a  szekta  a  prot.  egyháznak? 


1.  A  szekta  keletkezésének  egyetemes  okait  keresve,  mindenekelőtt 
azt  kell  megállapítanunk,  hogy  mi  is  a  szekta  lényege?  mik  a  jellemző 
vonásai?  A  szektát  mindig  az  jellemzi  a  legélesebben,  hogy  a  történeti 
egyházzal,  mint  tökéletlen  és  elégtelen  földi  intézménnyel  szemben  a 
szekta  a  „szentek"  gyülekezete.  Tagjai  magukat  másoknak,  természetesen 
különbeknek,  kiválasztottaknak  tekintik  a  többi  emberek  tömegéből,  ők 
a  „fehérruhások",  akik  többé  nem  törekednek  a  szentségre,  hanem 
bírják  azt.  A  szektába  való  belépésük  által  levetkeztek  gyarlóságaikat, 
megölték  az  ó-embert,  újjászülettek.  Legjellemzőbb  érzésük  a  meg- 
mentettség,  a  bűnbeeséstől  való  biztonság  öntudata.  A  szekta  kizárja  a 
fejlődés  gondolatát.  A  szektában  való  élet  kész,  tökéletes  élet.  Ebből 
következik  az  a  jellemző  vonása,  amit  történetietlenségnek  nevezhetünk. 
A  szektának  nincs  semmi  érzéke  a  történeti  fejlődés,  a  múlt  iránt,  magát 
nem  a  történeti  fejlődés  szerves  részének,  a  keresztyénség  élőfája  történeti 
kivirágzásának  érzi,  nem  gyökerezik  semmi  tradícióban,  mert  reánézve 
a  Biblia,  az  őskeresztyénség  sem  tradíció,  nem  gyökér,  hanem  egy 
speciális  tükörkép,  mystikus  norma.  A  hivatalos  vagy  történeti  egyházakban 
egyszerűen  elfajzást  lát,  meghamisítását  a  keresztyénségnek,  az  Anti- 
krisztus mesterkedéseit.  A  szekta  tehát  olyan  szent  gyülekezet,  a  melyik 
kiveti  magából  a  fejlődés  elvét  és  önmagát  határozott  lendülettel  kitépi 
a  történeti  egyházak  keretéből.  Amennyire  történetietlen,  épp  annyira 
egyljázellenes  is.  Némelyik  azt  hiszik,  hogy  a  szektáskodásra  általában 
a    történeti    egyházban    fellépő    visszaélések    és    hazugságok   vezetik  az 


embereket ;  pedig  ez  tévedés.  E  visszaélések  a  történelemben  magának 
a  történeti  egyf)dznak  reformációjára  vezettek,  amit  legfennebb  katholikus 
szempontból  lehet  megtagadni.  A  szektáskodás  oka  e  tekintetben 
mélyebben  rejlik,  magában  az  egyháztól,  az  egyházi  élettől,  a  történeti 
fejlődéstől  való  idegenkedésben,  a  vallásos  fejlődésre  való  teljes  lelki 
képtelenségben.  A  szektában  épen  az  a  jellemző,  hogy  nem  érti,  nem 
látja,  nincs  érzéke  annak  megértésére,  hogy  a  krisztusi  élet  örök  időkre 
egyetlen  útja  és  eszköze  az  emberiség  egészére  nézve  épen  maga  a 
történeti  fejlődéséből  kivirágzó  anyaszentegyház.  Es  ebből  következik  a 
szekta  valótlansága,  irrealitása.  A  keresztyén,  általában  a  vallásos  életideált 
leszakítja  az  emberi  élet,  a  valóság  talajáról,  vallása  nem  kultúrtényezö, 
nem  is  része  az  emberi  kultúrának,  mert  felette,  kivűle  áll  a  világnak. 
A  szekta  épen  ezért  sohasem  bír  semmiféle  jelentőséggel  és  értékkel 
az  emberi  szellem  realizálódásában,  az  emberi  kultúrában.  A  szekta 
kultúraellenes,  mert  egyáltalában  világellenes.  Alapvető  meggyőződése 
a  világ,  a  földi  élet,  a  haladás,  a  fejlődés,  a  szellemi  és  anyagi  kultúra 
teljes  rosszasága,  romlottsága,  istentelensége  és  aljassága.  A  szekta 
tehát  ellenzője  a  világnak,  a  kultúrának,  magának  a  fejlődő  emberi 
életnek.  Ezért  föltétlenül  betegség,  lelki  csökevény,  terméketlen  vad- 
hajtása az  emberi  szellem  élőfájának.  Az  életnek  egy  sajátságos  el- 
nyomorodása,  amelynek  keletkezési  okait  kutatni  csakugyan  elsőrangú 
J^ötelességünk  a  nemes  keresztyéni  életideál  haladásának  érdekében. 
Annál  inkább,  mert 

2.  ha  közelebbről  megvizsgáljuk  a  dolgot,  kétségtelenül  tapasztalni 
fogjuk  azt  a  tényt,  hogy  a  szekta  általánosságában  és  lényegében 
protestáns  betegség,  azaz  egyetlen  természetes  talaja  a  protestantizmus- 
ban rejlik.  Ennek  a  ténynek  még  azok  az  esetek  sem  mondanak 
ellent,  amikor  nem  protestáns  felekezetek  tagjai  lépnek  be  a  szektába, 
ami  azonban  ritkább  eset  is.  Nem  mondanak  ellent,  mert  minden 
kétséget  kizárólag  bizonyos  az,  hogy  a  szekta  sarkalatos  protestáns 
elvek  egyoldalú  érvényesítésén  nyugszik.  Ilyen  elv  mindenekelőtt  az 
egyetemes  papság  elve,  mely  a  maga  torz  formájában,  mint  a  papi 
hivatal,  az  arra  való  különös  készület  teljes  szükségtelensége,  minden 
szektában  lényeges.  Ilyen  protestáns  eltorzulás  a  szektában  az  egyénnek 
közvetlen  érintkezése,  közbenjáró  nélküli  összekapcsolása  Istennel,  a 
Szentlélek  megvilágosítása  alapján.  Ilyen  mindenekfelett  az,  hogy  a  szekta 
fundamentuma  a  Biblia  és  alapelve  annak  szószerinti,  de  mindenki 
által  szabad  értelmezése,  kezelése,  zsinórmértékül  való  felállítása. 
Istentiszteletük  külsőségeinek  és  alkotórészeinek  azonossága,  vagy 
fjasonlósága  szintén  erre  vall,  ha  csak   másodrangú  is. 

Természetesen  az,  hogy  valamelyik  politikus  csizmadia,  vagy  bölcs 
tímármester  „testvér"  valósággal  isteni  tekintéllyel  magyarázza  az  Isten 
titkait  és  úgy  fejtegeti  a  Szentírást  hóka  szemekkel  pillogatva  az  ég  felé, 


mint  valami  apostol,  nem  azt  jelenti,  hogy  ez  sarkalatosán  protestáns 
dolog,  hanem  igenis  azt,  hogy  ez  egy  sarkalatos  protestáns  elvnek,  az 
öntudatos,  szabad,  egyéni  vallásosságnak  torzhajtása,  holtpontra  vitele. 
A  szekta  a  protestantizmus  torzképe,  karrikaturája.  Azt  mutatja:  milyen 
lenne  a  Szentírás  fundamentumán  a  személyes  élő  hit  köveiből  épült 
protestantizmus,  t)a  szakítana  a  kultúrával,  a  szellemi  élet  fejlődésének 
törvényeivel,  a  múltnak  saját  históriai  kibontakozásában  nyert  isteni 
lendítőerejével  ?  Ha  így  áll  a  dolog,  akkor  vannak  és  egyre  felléphetnek 
bizonyos  okok  és  pedig  elsősorban  lélektani  okok,  amelyek  mindig  elő- 
idézhetik a  protestantizmus  kebeléből  a  szekta  kiválását.  Ezen  okok 
megvizsgálása  fogja  hallgatólag  bebizonyítani  azt  is,  hogy  miért  nem 
kell  pl.  a  katholicizmusnak  soha  sem  félnie  attól  hogy  a  szekta  az  ő 
életében  valaha  is  lényeges  zavarokat  idézhetne  elő.  Megvannak  u.  i. 
benne  azok  a  pótlékok,  amelyeknek  hiányérzete  okozza  a  protestantizmus- 
ban a  szekta  lecsapódását. 

3.  Elsősorban  tehát  a  szekta  keletkezésének  lélektani  okaival 
próbáljunk  tisztába  ']őn\.  A  szekta  lélektana  rendszeres  tudományossággal 
nálunk  még  nincs  megírva,  ezért  e  helyen  is  meg  kell  elégednünk 
vázlatos  és  nem  teljes  fejtegetésekkel,  amelyek  a  leglényegesebb 
tényekre  szorítkoznak. 

o)  A  szekta  keletkezésének  legmélyebb  lélektani  oka  magának  a 
vallásnak,  a  vallásos  élménynek  természetében  gyökerezik.  Elég  különöSj 
de  úgy  van,  hogy  ma  már  a  sok  mindenféle  filozófiai  magyarázat  és 
méginkább  a  divatos  természettudományos  és  sociológiai  theoria  el- 
homályosította, átjátszotta,  eltüntette  a  vallásos  élmény  igazi  gyökér- 
szálát, legmélyebb  életerét.  Azt  t.  i.  hogy  a  vallásos  léleknek  van  egy 
értelemmel  meg  nerp  közelíthető,  de  valósággal  egyedül  lényegas  és 
létező  szála,  amelyből  az  egész  vallásos  élet  táplálkozik,  t.  i.  az 
irracionális,  mystikus  kapcsolat  az  Isten  életével.  Mindaz,  ami  a  vallásban 
a  logikai  vagy  ethikai  sikba  esik,  másodlagos,  származékjelensége  ennek 
a  titokzatos,  irracionális  összekapcsolódásnak  az  Isten  lelkével  és  ha  ez 
az  összekapcsolódás  hiányzik,  vagy  megszakadt,  a  vallásos  képzetek  és 
az  egész  vallásos  életgyakorlat  csak  holt  és  értelmetlen  formaságokká 
válnak.  Az  isteni  iránt  való  hívő,  áhítatos,  sóvárgó  érzék,  másképen  a 
végtelenség  és  tökéletesség  hiányérzete  a  vallásos  életnek  semmi 
racionális  analysissel  teljesen  ki  nem  tisztázható,  mert  észfeletti  gyökere 
a  vallásos  élet  forrása  és  lényege.  Ez  a  mystikus  és  megrendítő  hiány- 
érzete a  végtelen  életnek  nagyon  sokféle  színű  változatban  létezik  és 
a  lélek  fejlettsége  szerint  óriási  fejlődési  vonalat  mutat,  de  az  kétség- 
telen, hogy  ép  úgy  megvan  a  legfejletlenebb  és  legdurvább  lélekben, 
mint  a  legfinomabb  és  legfejlettebb  lélekben,  valamilyen  formában. 
Maga  az  egyház  kétségtelenül  épen  arra  van  hivatva,  hogy  a  léleknek 
e  kapcsolatát  istennel  táplálja,  erősítse,  folytonosan  megújítsa  és  építse. 


Most  már  a  léleknek  ez  a  sóvárgó  hiányérzete  a  végtelen  élet  után, 
az  Isten  életének  ez  az  éhezése  és  szomjuhozása  lehet  és  lesz  mindig 
első  és  leglényegesebb  oka  a  szekta  keletkezésének  abban  az  esetben, 
l)a  a  történeti  egyház  ezt  a  fjiányérzetet  valamely  okból  pótolni  nem 
képes  vagy  egyenesen  megölni  törekszik.  Minden  vallásos  életnek 
halálos  nyavalyája,  pusztító  penésze  az  a  racionalizmus,  amelyik  ész 
szerűsíteni  akarja  a  mystikumot  és  lerombolja  azt,  ami  a  csoda  köntösében 
lép  a  hit  szemei  elé,  vagy  mivel  magyarázó  ereje  megbicsaklik  a 
mystikummal  szemben,  tehát  elmellőzi,  táplálás  nélkül  sorvadni  hagyja 
a  hit  e  mélységes  gyökerét  és  a  hit  ethikai  vetületére  fordítja  triviális 
és  józan  figyelmét  kizárólag  és  egyedül.  Figyeljük  meg,  hogy  a  szekta 
abban  az  egyházban  lép  fel  a  legerősebben,  amelyik  ezt  a  racionalizmust 
igehirdetésének,  vallástanításának,  gyülekezeti  munkájának  vezetőelvévé 
teszi.  A  lelkek  vallásos  hiányérzete,  az  a  mély,  ősi  ösztöne,  amellyel 
a  föld  nyomásának,  tehetetlensége  súlyának  terhe  alatt  kényszerülve 
fordulnak  Isten  felé,  elhanyagoltatik,  pusztul  és  sorvad.  Ha  azonban  ez  az 
ösztön  erős,  akkor  mind  kibékíthetetlenebb  elégedetlenség,  tiltakozás 
és  gyűlölet  lobban  fel  benne  zsarnoka  ellen,  amely  végtére  szakításra 
vezet.  Azonban  jól  jegyezzük  meg,  hogy  a  szekta  keletkezésénél,  bár 
ez  ősi  vallásos  hiányérzet  kielégítetlensége  mindig  döntő  és  lényeges 
tényező,  mégis  nem  szükségképen  „szektáskodásra"  vezet,  hanem  vezethet 
egyszerűen  a  keresztyén  ideál  új  kifejezésére,  tehát  egy  új  egyház 
megalakulására  is,  amely  azért  a  keresztyénség  históriai  talaján,  az 
emberi  kultúra  szolgálatában  állhat  és  így  nem  szekta,  hanem  egyházi 
reform  lesz.  A  vallásos  ösztön  elégedetlensége  akkor  oka  a  szekta 
keletkezésének,  ba  bizonyos  speciális  emberi  lelkekben  és  bizonyos 
speciális  körülmények,  mint  színező  okok  mellett  és  között  tör  ki.  Ez 
egy  rendkívül  bonyolult  és  nehéz  kérdés,  amelyre  legalább  vázlatosan 
világot  kell  vetnünk.  Ha  az  egyházi  tevékenységekben  uralkodóvá  válik 
a  racionalizmus  említett  formája,  az  kétségtelen  jele  annak,  hogy  az 
illető  egyház  éltető  magvát  képező  hit,  maga  a  vallásos  élmény  sorvadóban 
van  ;  akármekkora  ambícióval  törekedjék  egy  ilyen  egyház  arra,  hogy  a 
templomból  iskolát  csináljon  és  mindenféle  bölcs  és  okos  dologra, 
egészséges  életre,  jó  gazdálkodásra,  tisztességes  józanságra  tanítsa 
híveit,  hogy  a  gyülekezet  életét  szövetkezetteremtő  talajjá  tegye  és 
anyagi  virágzását  magas  fokra  emelje,  mégis  csak  hűtelen  lett  önmagához 
és  szentséges  köntösét  földi  sárral  szennyezte  be,  mert  a  hit  és  annak 
ápolása  nélkül  az  egyház  létjoga  megszűnt.  Az  ilyen  egyház  természe- 
tesen olyan  gyülekezetet  nevel,  a  melyben  ill.  egy  jó  nagy  részében  a 
vallásos  érzék  eltompul  és  elsorvad,  a  hit  igazi  mélységei  fölé  kemény 
kéreg  szövődik,  az  ősforrás  betemettetik  és  feledésbe  megy.  A  vallásosság 
hagyományos  szokások  száraz  gyakorlatává  silányul  és  az  egyháziasság 
bizonyos  külső  formák  megszokott  betöltésévé.  A  tradíció  erejénél  fogva 


s  főleg,  mert  a  kultúra  fejlődésében  az  egyházi  vallásossághoz  számos 
színező  tényező  kerül,  így  pl.  politikai  jelleg  stb.,  az  ilyen  egyháziasság 
kifelé  lehet  nagyon  erősnek,  öntudatosnak  látszó  —  gondoljunk  a  vastag- 
nyakú kálvinista  cívisekre  —  sőt  büszkén  és  gőggel  viselt  ruházata  is  a 
léleknek,  de  természetesen  nem  igazi  vallás.  Mivel  nincs  komoly  vallásos 
gyökere,  nincs  ethikai  tartalma  sem,  a  hívek  büszkén  vallják  magukat 
kálvinistáknak,  mert  ez  a  név  szabadsághősökkel,  gályarabokkal,  negyven- 
nyolcassággal és  keménynyakúsággal  van  összekötve,  de  igazában  nem 
törődnek  avval,  sőt  nem  is  hajlandók  végtére  elhinni  azt,  hogy  a  protestan- 
tizmus nem  politika,  nem  nemzeti  hevület,  hanem  vallásos  élettypus. 
Épen  ezért  oly  formális  az  egész  vallásosságuk,  hogy  a  valláshoz  nincs 
is  semmi  köze.  Sokszor  elgondolkozunk  rajta,  hogy  miképen  lehet  az, 
hogy  a  mi  híveink  lelkéről  úgy  lepattan  az  Ige,  mint  a  kőre  lőtt  golyó 
és  a  legjobb  minőségű  erkölcsi  tanítások  után  isznak  a  legnagyobbat 
és  verekednek  a  legpompásabban,  holott  ez  nagyon  is  érthető,  hiszen 
a  lélek  alvó  ösztöne  meg  sem  rendült  a  prédikációra.  Nem  kell  most 
már  egyéb,  mint  hogy  e  tradíciókhoz  ősi  konzervativizmussal  ragaszkodó, 
szokásegyháziasságú,  bőzsírú  gyülekezetekbe  belekerüljenek  elnyomott, 
vergődő  lelkű,  tehetetlen  testi  és  lelki  szegények,  akikben  nem  aluszik, 
vagy  felébredt  az  ősi  vallásos  ösztön  :  kielégítetlenségük,  éhségük  egyre 
növő  kínjában  először  az  egyházat,  annak  hivatalossait,  azután  magát 
a  „hitetlen"  gyülekezetet  utálják  meg  és  látván  a  nagy  mozdíthatatlan- 
ságot és  a  szinte  mérhetetlen  merevséget,  szükségképen  jutnak  arra, 
hogy  itt  nem  is  lel)et  segíteni,  hogy  itt  magában  az  egyf)ázban  van  a 
végzetes  l)iba,  hogy  itt  maga  a  sátán  űzi  szörnyű  játékát.  A  vallásos 
ösztön  kielégítetlenségének  ilyen  értelemben  tápot  adó,  azt  növelő  és 
szító  egylyázi  élet,  gyülekezeti  szellem  a  legalkalmasabb  talaj  a  szekta 
keletkezésére.  De  jól  figyeljük  meg  azt,  hogy  az  ilyen  gyülekezetekben 
sohasem  a  törzsetalkotó,  a  bennszülött,  a  vagyonos,  az  öröklött  egy- 
háziasságú  réteg  az,  amelyben  a  szektáskodási  hajlam  kiütközik,  hanem 
vagy  a  szegényebb,  elnyomottahb,  lenézett  társadalmi  helyzetű,  vagy  a 
bekerülő  idegen,  és  idegennek,  jövevénynek  tekintett  elem,  ami  a  fenteb- 
biekből természetesen  következik  és  érthető. 

b)  Azonban  az  igy  táplált  és  szított  lelki,  vallásos  elégedetlenség- 
hez, elnyomatáshoz  egy  másik  színező  tényezőnek  is  okvetlenül  hozzá 
kell  járulnia,  hogy  a  szektáskodás  fellépését  előidézze.  U.  i.  ha  egy 
ilyen  gyülekezetben  olyan  elem  elégedetlenkedik,  a  kinek  meg  van  a 
maga  kialakult  világnézete  és  kellő  intelligenciája  az  érett  ítélkezésre 
és  önálló  vallásosságra,  szóval  a  művelt  elem,  az  legfennebb  elfordul, 
elhidegedik  az  ilyen  egyházi  élettől,  s  vagy  egyáltalán  kikapcsolja  éle- 
téből a  vallás  egyházi  gyakorlását,  vagy  megteremti  a  maga  saját  val- 
lásoséletét, vagy  esetleg  más  történelmi  egyház  tagja  lesz,  de  sohasem, 
vagy  csak  nagyon  ritkán  képzelhető  el  az,  hogy  művelt,  intelligens  em- 

ber  szektába  lépjen.  Az  elnyomott  és  elégedetlenkedő  léleknek  bizonyos 
értelmi,  intellektuális  l)omályossága,  inferioritdsa,  világnézetbeli  fejlet- 
lensége, gondolkozdsbeli  csökevényessége  és  tyidnyos  értelmi  képzettsége 
szükséges  ahoz,  hogy  az  illető  a  szektában  találjon  menedéket  és  bé- 
kességet. A  szektáskodásra  az  olyan  lélek  hajlandó,  amelyben  a  mys- 
tikus  vallásos  ösztön  erőslüktetésű  ugyan,  az  elnyomottság  és  elége- 
detlenség érzése  a  meglevő  egyházi  vallásossággal  szemben  szintén 
lobogóerejű  és  határozott,  de  ez  az  ösztön  nem  párosul  hasonló  erejű 
értelmi  képességgel,  itélőerővel,  intellektuális  látással,  hanem  egy  szűk, 
szegényes,  zavaros  világkép  szövedékén  izzik  át.  Minél  nagyobb  erejű 
vallásos  h)iányérzet  sugárzik  bele  minél  fejletlenebb  és  szegényesebb 
világnézetbe,  annál  bizonyosabb  a  lélek  bojlandósága  a  szektáskodásra. 
És  itt  megjegyzem,  hogy  fejletlen  és  szegényes  világnézet  alatt  nem 
okvetlen  a  világnézet  adatbeli  szegénységét,  vagy  tudománytalanságát 
értem,  mivel  egy  nem  tudományosan  képzett  és  nem  nagy  ismeretkörű 
embernek  is  leheíi  'fúlt  és  fejlett  világnézete  természetes  értelmes- 
ságe,  józan  észereje  Ual  ;  gondoljunk  magyar  népünk  bölcs  paraszt- 
jaira. Hanem  értem  az  rtelmi  erőnek  magának  fejletlenségét,  egyoldalú, 
színvak  fölfogóképességét,  csökevényes  voltát,  azt,  amit  közönségesen 
obskurusságnak,  sötételméjüségnek  neveznek.  Ha  ilyen  elme  világnéze- 
tébe sugárzik  bele  erős  vallásos  hiányérzet,  akkor  szinte  holtbizonyos 
a  szektábalépés,  ha  a  történelmi  egyház  e  hiányérzetet  nem  birja  kielégí- 
teni, vagy  pláne  épen  szítja  és  ingerli. 

c)  Úgy  érzem,  hogy  ezen  a  ponton  nagyon  is  szükséges  lenne 
megvilágítani  egy  kérdést.  U.  i.  a  fent  érintett  állapot  látszólag  nagyon 
közelről  érinti  a  babona  lélektani  területét.  Vajon,  amikor  egy  erős, 
kielégítetlen  vallásos  ösztön  a  csökevényes  elmén  sugárzik  át,  nem 
akkor  keletkezik-e  a  babona  és  ha  igy  van,  vajon  a  fentleírt  állapot 
okvetlen  szektáskodásra  s  nem  egyszerűen  egy  babonás  sülyedésre 
vezet?  Általában  a  szektáskodás  babonásság-e,  vagy  van-e  köze  hozzá?. 
Sajnos,  nem  kisérthetem  meg  e  kérdés  részletes  fejtegetését,  de  álta- 
lánosságban mégis  rámutatok,  hogy  az  érintkezés  csak  felületes  és 
látszólagos.  A  babona  egész  lélektani  lényege  más.  A  babonában  u.  i. 
hiányzik  épen  az  az  erős,  pozitív  ösztön,  mely  az  elnyomott  állapotból 
a  szabadulás,  a  megváltás  után  tör.  A  babona  egész  jellege  negatív, 
tartózkodó,  védekező,  félő  állapot  a  zavaros,  ismeretlen  hatalmakkal  telt 
világ  ellen ;  a  szektáskodásnál  fellépő  ösztön  pedig  egészen  pozitív 
jellegű,  itt  pozitív  önvédelemről  van  szó,  a  vallásos  ösztön  elsődleges, 
erőteljes  érvényesüléséről,  csakhogy  torz  formában.  A  babonás  világkép 
olyan  magatartást  eredményez,  mellyel  a  meglevő  állapotot,  a  jelenlegi 
életforma  sértetlenségét  óhajtja  az  ember  megvédeni,  a  szektánál  ellen- 
kezőleg az  ösztön  szabadulni  késztet  a  meglevő  elnyomott  és  töké- 
letlen állapotból  egy  új  életforma  keretei  közé.    Épen  ezért  a  szektás- 


kodás  sohasem  babona,  illetve  a  szekta  világképe  és  életfolytatása  nem 
szükségképen  babonás,  sőt  határozott  példáink  vannak  arra  nézve,  hogy 
görögkeleti  vallású  román  ember,  a  szektába  lépvén,  addigi  babonás 
lelkületét  elvesztette  és  sokkal  tisztuitabb,  szabadabb,  mélyebb,  igazibb 
életformába  lépett.  A  babona  és  a  szektáskodás  közt  a  felületes  tekintet 
azért  lát  rokonságot,  mert  mindakettőnél  intellektuális  korlátoltság  ját- 
szik szerepet;  de  ezen  kivűl  ill.  ebben  magában  is  a  kettő  teljesen 
más  lelkiállapotot  jelent.  A  szektánál  ugyanis  rendkivűl  jellemző  az  a 
babonától  mérhetetlen  magasságban  levő  intellektuális  törekvés,  mely- 
lyel  az  elégedetlen  vallásos  ösztön  az  igazságra  tör.  Ezek,  a  törénelmi 
egyházzal  elégedetlen  emberek  „o/oZ^fc  igazság"  eléréséért  vágyakoznak, 
az  igazság  hiányát  szenvedik,  az  igazság  birtokába  akarnak  jutni.  Azaz 
arra  törekednek,  hogy  elégedetlen  vallásos  ösztönüket  valami  poziti- 
vummal  elégítsék  ki,  melyben  elméjük  képes  megnyugodni,  öntudatuk 
megbékülni.  A  szektánál  mindig  lényeges  a  vallásos  ösztön  intellektuális 
pótlékának  keresése,  vagyis  a  megváltó  igazság  felfedezése ;  míg  a 
babonánál  egyszerűen  a  rettegésében  és  szorongásában  nyugtalan  ön- 
tudat fantasztikus  megnyugtatásáról  lehet  szó,  de  nem  az  ősi  vallásos 
ösztön,  a  végtelenség  utáni  vágy  pozitív  betöltéséről.  Hol  fogja  már 
most  az  ilyen  elme,  amelynek  önereje  elégtelen  arra,  hogy  vallásos 
vágyódásait  betöltő  világnézetet  és  életideált  maga  teremtsen  magának, 
megtalálni  azt  a  pozitívumot,  azt  az  igazságot,  melyre  életét  támassza  ? 
A  történelmi  egyházban  csalódott,  annak  hazug  és  terméketlen  voltát  felis- 
merte. Hol  találhatná  meg  máshol,  mint  az  örök  igazság  változhatatlan 
hordozójában,  a  Bibliában?  Az  igazság  „meg  vagyon  irva"  és  azt  csak 
olvasni  és  annak  engedelmeskedni  kell,  hogy  üdvözüljünk.  Nincs  szük- 
ség egyházra,  papra,  közvetítőre :  az  Isten  az  igazságot,  az  igaz  élet 
törvényeit,  az  élet  és  világ  minden  titkait  megfejtve  és  készen  ideadta 
a  kezünkbe  a  Bibliában.  így  lesz  ránézve  a  Biblia  maga  az  igazság  és 
,  az  egyetlen  Tekintély.  Természetes,  hogy  épen  a  pozitívumra  való  erős 
vágyódásnak  az  intellektuális  erő  homályosságával  való  párosulása  az 
oka  annak,  hogy  ebből  a  pozitívumból  egy  jottányit  sem  enged  ;  ebből 
kiűz  mindent,  ami  relatív,  emberi,  fejlődő,  változó  lehetne.  Igazságot 
keresett  és  ez  az  igazság  nem  lehet  semmi  atomjában  hamis.  Betűjé- 
ben igaz.  Szórói-szóra,  szószerint,  teljesen.  A  pozitívumra  való  sóvár- 
gás az  elme  csökevényességének  páratlan  makacsságával  tapad  Ijozzá 
a  betúljöz.  Ez  a  makacs,  fanatikus,  keményfejű  kapaszkodás  a  betűhöz, 
a  léleknek  ez  a  csökönyös  önvédelme  újra  a  szekta  egyik  legfőbb  jel- 
lemző  vonása. 

d)  Az  eddig  feltárt  okokhoz  más  lelki  okok  is  járulhatnak  és 
járulnak  a  szekta  keletkezésére.  És  pedig  erkölcsi  f)iányérzetek.  Az 
illető  tapasztalja,  hogy  bár  a  förtönclmi  egyházban  hirdetik  az  erkölcsi  jót, 
buzdítanak  is  az  erényes  és  tiszta  életre,   de   maga  ez  az   egyház  még- 

sem  ad  cröt  a  jóra,  a  tisztaságra,  a  szentségre.  A  gyenge  lelkek  külö- 
nös válsága  ez,    amikor    nem  találnak    önmagukban    belső  erőt  a  jóra, 
önállóan   képtelenek  az  erkölcsi  jellem  kialakítására  és  megtartására,  a 
segítséget  tehát  mástól,  és  pedig  elsősorban  a  történelmi  egyháztól  várják 
és  csalódnak    benne.  A    prédikáció  nem  őrzi    meg  a  rossztól,    mert  az 
értelmi  felvilágosítás  sohasem  gyógyszer  az  indulatok    betegségére.   Ide 
a  lélek  megrendülésére  van    szükség,  ezt  pedig     racionális  eszközökkel 
elérni  nem  lehet.  A  gyönge  léleknek  itt  egy  nagy  igazsága  van  :  mélyen 
érzi,     hogy  az    egyházból  hiányzik  a  hitet    építő  erő,  mely  csak  hitből 
származhatik,  a  lelketrendítő  hatalom,    amely  csak  megrendült  és  győ- 
zedelmeskedett lélekből  jöhet.    Hiányzik  nemcsak  a  prédikációban,    ha- 
nem  magában    a  gyülekezetben.    A  tagok    el  vannak    szakadva  a  főtől, 
nem  hatja  át  őket  többé  az  az  erő,    amely  a  Krisztus    szivéből  átárad 
öz  egész    gyülekezeten,    hogy  a    tagok    egymást    éltetni  és    megtartani 
tudnák.   Egyedül    van,   ki  van    téve  védtelenül  a  bün     ostromának,  mert 
nincs  életének    gyökere  a  testvérek    hitében  és    szeretetében    és  ezen 
keresztül    Istenben.   Az  ilyen    lélek  szánalomraméltó,     mert  jobb  sorsra  , 
érdemes.     Mert  már    van  bűntudata,     irtózik  a  rossztól,    szeretne  jobb 
lenni,  óhajtja  a  tisztaságot,   mivel  vallásos  ösztönének  ereje    elodázha- 
tatlanúl    állítja  eléje  a  szent    élet  kötelességét.    A  válság    oka  újra  az 
lesz,  hogy  ki  nem    elégített    erős  vallásos    vágyódásból    táplálkozó,  ki 
nem  elégített  erős  erkölcsi  ösztön  gyönge,  korlátolt.  Ijomályos  öntuda- 
ton sugárzik  át.  Magam  is  tapasztaltam,    hogy  az  egyszerű    nép  közül 
a  szektába  legtöbb  olyan   ember  lép  be,  aki  a  maga  módjára    önvédel- 
met gyakorol  ezáltal  a  lealjasodás  ellen,  a  mellyel  szemben  a  történelmi 
egyházban  hiába  küzdött.  Rendesen  durva  bűnök :  részegeskedés,  kártya, 
mindennemű  mértéktelenség,   létszükséggé  vált  szakadatlan  káromkodás, 
tűrhetetlen  családi  békételenség  stb.  ellen  keres  az  ilyen    lélek  a  jobb 
iránti  ösztönéből  védelmet.  Egész  szellemi  struktúrájának  elnyomorodott 
volta   most  már  az  oka  annak,  hogy  a  megszabadulást,    a  mentességet 
az  eddigi  környezetből  való  radikális  önkitépés  és  egy  olyan  társaságba 
való  beplántálódás  útján  hiszi  elérhetni,  amelyik  épen  ezt  a  szentséget, 
tisztaságot,  a  világkerülő  és  világellenes  erkölcsiséget,    mint  megvalósí- 
tott birtokát    hirdeti  és    igényli.  A  szektába    lépő  léleknek  sajátságos, 
csökönyös  ()ite  van  abban,  hogy  a  szentek  társaságába    való    belépése 
által  valósággal  szentté  is  lett;  levetkezte  ó-emberét  és  örökre  mentve 
van  a  bűntől.  Ezt  a  hitet  rendkívüli  mértékben  növeli  némely  szektánál 
az  újrakeresztelkedés  szertartása  is.  Kétségtelen,    hogy  lélektani  szem- 
pontból az  egész  tény  álpótlék,  fikció,  hasonlatos  a  fejét  homokba  dugó 
teve  megnyugvásához,     de  viszont    mindaddig,  amig    valamely    okból  a 
kiábrándulás     meg  nem     történik,   ad  erőt  egy     tisztán  negatív,  önmeg- 
tartóztató erkölcsiség  fenntartásához.    Bizonyos  ideig    legalább  vége  az 
ivásnak  és  káromkodásnak.  A  szektába  lépett  ,,új-ember''     borzadva  és 

megvetéssel  néz  vissza  az  elhagyott  egyházra,  magát  új  környezetében 
megmentettnek,  .  szentnek,  üdvözültnek  nézi  és  ez  az  öntudata  vissza- 
tartja régi  bűneitől.  Természetesen  elkerülhetetlenül  fejlődik  ki  az  ilyen 
lélekben  egy  farizeusi,  gőgös,  korlátoltságában  visszataszító  lelkület  :  a 
meg  nem  tértek  megvetése  és  az  exclusiv  önteltség.  Két  olyan  tényező 
van  a  szektában,  mely  ezt  a  lelkületet  és  ezt  az  egész  szentséget  táp- 
lálja és  fenntartja,  Az  egyik  az  életgyakorlatnak  zsidós  szabályozása 
a  bibliai  és  ebből  levezetett  törvényekkel :  a  szombat  megtartása,  disz- 
nóhús-tilalom,  böjtök,  alkoholtól  való  tartózkodás,  istentiszteleti,  tisz- 
tasági stb.  szabályok  által  és  a  magatartásnak,  beszédmodornak,  maga- 
viseletnek, egész  habitusnak  methodikus  egyöntetűsége.  Itt  lélektanilag 
azonos  folyamatot  látunk  a  késői  zsidóság  vallásos  életével.  A  szentség 
és  a  vallásosság  felfogása  teljesen  azonos,  épezért  dilemmája  és  mondjuk, 
tragikuma  is  ugyanaz.  A  másik  tényező  a  szekta  apokalyptikus  világ- 
nézete. Minden  igazi  szekta  abban  a  hitben  él,  hogy  a  világ  vége  kö- 
zeledik, a  rossz,  a  bűn,  a  gonosz  világ  elmúlik,  közel  van  a  változha- 
tatlan szentség  és  a  tökéletes  boldogság  napjának  felvirradása.  Ebben, 
a,  fejletlen  lelkekre  mindig  hatalmas  erővel  ható  hitében  rejlik  jórészt 
nemtudatos  befolyása  az  aszketikus  szentség  megőrzésére  és  a  lélek 
sovárgásának  megszüntetésére,  mivel  az  összes  szentirásbeli  Ígéreteket 
az  üdvözültek  részére,  kül.  a  Jelenések  könyvéből,  kizárólag  tagjaira 
vonatkoztatja.  Ebben  a  szekta  határozottan  hedonisztikus,  de  hedonisz- 
tikus  abban  is,  a  mint  élvezi  és  kihívja  az  üldöztetést  és  a  martyrsá- 
got.   Erről   később. 

c)  Eddigi  fejtegetéseink  kiegészítésére  a  szekta  keletkezésének  az 
előbbiekben  bennefoglalt  okai  egy  speciális  formáját  még  élesebben 
ki  kell  emelnünk.  Egyik  legfőbb  ok  ugyanis  a  valóságban  arra,  hogy 
valaki  a  szektába  lépjen,  a  történelmi  egyházzal  való  elégedetlenségnek  az  a 
formája,  mikor  az  illető  az  egyházat  a  papban  látja.  Ez  az  ok  kétsze- 
resen érdemes  arra,  hogy  jól  megfontoljuk.  A  vallásnak  és  az  egyház- 
nak a  pap  személyével  való  összetévesztése  a  fejletlen  lélek  minden- 
napos tévedése.  Természetes,  hogy  a  Krisztus  teste,  az  Egyház,  és  maga 
a  vallás,  mint  az  egész  test  éltető  lelke,  a  krisztusi  lélek,  egy  végte- 
lenséggel több,  mint  a  legkiválóbb  pap  is  ;  az  is  természetes,  hogy  a 
pap,  a  kálvinista  lelkipásztor  is  csak  törekvő,  küzdő  és  tévedező  ember, 
és  ennyiben  a  téves  felfogás  kialakulásában  nem  ő  a  hibás.  Magát  az 
eszményt,  a  láthatatlan  egyházat  összetéveszteni  egy  gyarló  halandóval, 
de  sőt  magával  a  gyarló  halandók  közösségével,  a  látható  egyházzal  is, 
mindig  a  lélek  fejletlen,  egyoldalú,  megcsökött  voltára  mutat.  De  mivel 
ez  az  összetévesztés  egész  határozottan  megvan  a  lélek  bizonyos  fej- 
lettségi fokán,  kötelességünk  tőlünk  telhetőleg  védekezni  ellene,  úgy, 
hogy  lehetőleg  mégis  igazoljuk  ezt  a  tévedést.  U.  i.  a  lelkipásztor 
mégis    csak  képviselője    a  krisztusi    eszménynek    szavaival  és    életévei 

12 


egyaránt  és  ha  életében  egyenesen  hazugsággá  teszi  a  Krisztust,  az  ő 
evangéliumát,  a  hitet,  az  eszményt,  akkor  mégis  egyenesen  ő  a  felelős 
a  megtévedő  lélek  pusztulásáért  Mert  mégis  csak  úgy  áll  a  dolog, 
hogy  a  lelkipásztor  szivén  át  igenis .  eleven  vallásos  élet  buzoghat  át 
az  egyházba  és  hogy  a  lelkipásztor  személyszerinti  lelkigondja  igenis  képes 
az  elnyomott,  elégedetlenkedő  lelkek  éhségét  kielégíteni.  A  vizet  prédikáló 
és  bort  ivó  pap  hazugsággá  teszi  eszméjét,  egész  egyházát,  megrendíti 
a  hitet  a  magasabb  élet  reális  valóságában  és  így  okává  válik  egy  hazug, 
felszínes,  élettelen  vallásos  életforma  felburjánzásának  a  gyülekezetben, 
ezzel  felszítja  a  lelkek  elégedetlenségét  és  gyűlöletét  és  okává  lehet  a 
szektáskodásnak.  Ha  aztán  gyülekezetében  megjelenik  az  „új  apostol", 
az  „új  szentség",  a  „jobb  igazság",  ez  újság  robbantó  ereje,  a  gyönge 
lelkek  ez  erjesztő  kovásza  olyan  pusztítást  végezhet  benne,  ami  szá- 
monkéretik tőle   „ama  napon." 

f)  Külön  figyelmet  érdemel  még  a  szektaveze főknek,  a  szekta 
apostolainak  lélektana.  Mi  készteti  ezeket  az  embereket  arra,  hogy  a 
szekták  élére  álljanak?  Mindenekelőtt  ki  kell  kapcsolnunk  lélektani 
szempontból  itt  azokat  a  (tapasztalás  alapján  állítható)  föltétlenül  létező 
kétes  existenciákat,  a  kiket  nem  lelki  kényszer,  hanem  alantas,  a  jámbor 
szentek  butaságára  építő  anyagi  és  egyéb  érvényesülési  érdekek  állítanak 
a  szekta  élére.  Ezek  a  báránybőrbe  bújt  farkasok  nagyon  is  érthető 
szándékokból  szenteskednek.  Vannak  azonban  a  szektáknak  őszinte, 
rajongó  lelkű  apostolai  is,  vannan  aztán  olyanok  is,  akiket  a  szektában 
is  folytontartó  elégedetlenség  űz  a  bizonytalan  felé.  Általánosságban  ez 
az  utóbbi  elem  van  többségben  a  szekta  vezetői  között.  Azokban  a 
lelkekben,  a  kikből  a  szekták  vezetői  lesznek,  még  fokozottabb  mértékben 
megvan  a  történelmi  egyházzal  való  elégedetlenség  és  ennek  oka  az, 
hogy  fokozott  erejű  mystikumra  való  hajlandóság,  romantikus  ösztön  él 
bennük,  ábrándozok  és  képzelődök  szoktak  lenni.  De  főleg  fokozottabb 
mértékben  érzik  egyfelől  a  vezető  egyházi  réteg,  azután  általában  a 
társadalom  elnyomását  és  megvetését.  Rendesen  jobb  sorsra  érdemes, 
de  elégtelen  képzettségű  és  műveltségű  emberek,  akiknek  több  az 
ambíciója,  mint  a  képessége,  és  az  igénye,  mint  a  mennyit  kaphatnak. 
Ezek  a  félművelt,  romantikus  lelkek  állandóan  a  művelt,  intelligens, 
úri  társadalmi  réteg  felé  vonzódnak,  anyagilag  és  szellemileg  a  művelt 
osztály  kereteibe  szeretnének  helyezkedni,  befolyás,  tekintély  és  érvé- 
nyesülés után  sóvárognak.  De  anyagi  körülményeik,  hiányos  műveltségük, 
pallérozatlan  modoruk,  elnyomott  helyzetük,  alárendeltségük  ezt  lehetet- 
lenné teszik  és  a  megvetettség,  lenézettség  tűrhetetlen  társadalmi  nyomásá- 
val nehézkednek  reájuk.  Ha  ez  a  megtörtség,  az  érvényesülési  ösztön  el- 
nyomottsága  párosul  a  félművelt  lelken  át  izzó  romantikus,  ábrándozó 
vallásos  öszíönne/,  a  lelket  a  szekta  karjaiba  veti.  A  világ  keserű  gyűlöleté- 
ben, az  előtte  oly  szennyes,  mert  őt  kizáró  kultúra  megútálásában  gyógyító 

írt  keresvén,  testvéreket  keres,  akik  közt  érvényesülhet.  Különös  ha  nem 
tekint  az  egyházra,  a  melynek  épen  művelt  tagjai  vetik  meg  és  nyomják 
ei,  ezzel  bizonyítván  az  egész  egyházi  keresztyén  szeretet  hazugságát 
és  így  csakis  a  szekta  lesz  az,  ahol  vallásos  ösztöne  és  világgyűlölete 
egyként  kielégítést  talál  a  saját  érvényesülésében.  Mivel  azonban  intelli- 
genciájának ereje  mégis  nagyobb,  műveltsége  tágasabbkörű,  mint  a 
szekta  egészen  egyszerű  tagjaié,  voltakép  sem  a  szekta  erkölcsi  eszménye, 
sem  apokalyptikus  váradalmai  nem  elégítik  ki  teljesen,  álpótlék-voltukat 
jól  érzi,  s  magát  megmentettnek  és  tökéletesnek  csak  ritkán  tartja.  Két 
út  áll  előtte  :  vagy  fantasztikus  álmodozással  merül  el  és  fejti  tovább 
a  szekta  világnézetét,  önmaga  ámítására,  vagy  kiábrándul  a  szektából  is 
és  hitetlen  lesz.  De  alig  képzelhető,  hogy  a  szekta  szentsége  és  élet- 
gyakorlata  kielégíthetné  és  még  kevésbbé  a  szekta  tagjainak  testvérisége, 
akikhez  lebocsátkozni  nem  tud.  Ezt  az  egész  lelki  küzdelmet  élénken 
láttam  lezajlani  egy  ifjúban,  aki  egy  szegény  csizmadiamester  fia  volt, 
erősen  romantikus  vallásos  hajlandóságú  ember ;  öt  gimnáziumot  végzett 
jóI-rosszúl  és  egy  kis  járási  székhely  egyik  ügyvédjénél  irnokoskodott. 
Elnyomott  és  szegényes  élete  volt,  de  vágyai  egyre  a  műveltség,  a 
társadalmi  haladás  és  érvényesülés  felé  hajtották,  amire  azonban  sem 
pénze,  sem  ideje,  sem  igazi  tehetsége  nem  volt.  A  Biblia  olvasgatása  és 
holmi  adventista  traktátusok  a  szektába  vitték,  egy  darabig  prédikátor 
és  keresztelő  volt,  járt  faluról-falura,  de  nem  tudta  magát  beletaláln 
helyzetébe  és  később  öngyilkos  lett.  Ezek  az  emberek  különösen  meg- 
érdemelnék a  lelkipásztorok  odaadó  figyelmét,  de  még  azelőtt,  mielőtt 
lelki  válságuk  a  szektábalépésben  csattanna  ki. 

g)  Összefoglalásul  állapítsuk  meg,  hogy  a  szekta,  a  szektáskodás 
miféle  pótlékot,  kielégíttetést  jelent  a  belekerülő  lélek  számára,  mert  ez 
világít  reá  legjobban  előállásának  okaira  is.  Mindenekelőtt  kiemeli  az 
egyént  az  elnyomott,  mellőzött  helyzetből,  ahol  észre  sem  vették  és 
nem  törődtek  vele.  E  kiemelés  mellett  elszigeteli  eddigi  gyűlölt  környe- 
zetétől a  szentek,  a  tökéletesek  megmentett  társaságába.  Vallásos 
ösztönét  a  Biblia  betűjének  pozitívumával  és  apokalyptikus  ábrándok 
színes  és  mystikus  rajzával  elégíti  ki,  fölfokozván  benne  az  öntelt 
szentség,  a  megmentettség  és  üdvözülés  gőgös  öntudatát.  Erkölcsi  hiány- 
érzeteinek formális  gyakorlatok  által  ad  táplálékot,  melyeket  a  vallásos 
ösztön  által  megragadott  Biblia  betűivel  szankcionál  és  kizárólagos 
jelentőséggel  ruház  fel  a  jövő  életbéli  üdvösség  elnyerésére.  Az  üdvösség 
bizonyosságának  hangoztatása  által  feléje  emeli  tagjait  a  világnak,  a 
társadalomnak,  az  egyháznak,  a  kultúrának,  eltölti  őket  ezekkel  szemben 
gőgös  megvetéssel  és  öntelt  büszkeséggel.  Ezekkel  mintegy  pozitív 
irányban  ad  kielégíttetést  a  léleknek.  Negatív  irányban  is  kielégíti  a 
lelkeket  a  rnartyrkoszorú  megadásával.  Nagy  súlyt  fektet  a  világgal 
való  ellenségeskedésre,  de  azért,   hogy  az  üldöztetésben,  csúfolódásbaii, 

14 


megvetésben  rejlő  kiválasztottság  negativ-hedonisztikus  gondolatát  és 
érzését  felfokozza  a  lélekben.  Mindezek  által  a  szektáskodás  bizonyos, 
fentjellemzett  lelkek  számára  nem  egyéb,  mint  az  öndilításnak  és  az 
önfenntartásnak  egy  speciális  módja,  az  érvényesülésnek  egy  torz-  és 
álformája. 

A  szekta  értéke,  ha  az  emberi  szellem  egyetemes  életében,  a  nagy 
kulturfejlődés  szempontjából  nézzük,  semmis.  Egyenesen  értéktelen, 
beteges  jelenség,  mert  ellensége  a  szellemnek,  az  életnek,  amely  a 
kultúrában,  a  világ  átnemesítésében  fejleszti  ki  végtelen  gazdag  és 
nemes  tartalmát.  Az  egyén  szempontjából  a  szekta,  mint  önvédelem, 
bír  értékkel,  de  ez  csak  egyéni  és  nem  is  valódi,  csak  álérték,  mert  a 
lélek  igazi  élete  helyett  pusztulását,  igazi  elnyomorodását  jelenti  s  mun- 
kálja. A  szekta  értékelméletének  lényege  tulajdonképen  a  fantasztikus 
hedonizmus,  az  önállítás  sikerérzetének  egy  irreális  és  félszeg  megvaló- 
sulási sikban  való  felköltése  és  ápolása. 

Ezekben  próbáltam  a  szekták  keletkezésének  az  emberi  lélekben 
rejlő  egyetemes  okaira  rávilágítani.  Nem  kecsegtetem  magamat  azzal, 
hogy  teljes,  vagy  végleges  megállapításokat  adtam.  E  tulajdonképen  töretlen 
mezőn  azonban  néhány  barázda  is  több  a  semminél.  Igazán  meg- 
érdemelné ez  a  kérdés,  hogy  egyházunk  komolyan,  szakemberek  által 
teljesen    felkutattassa  és  tisztáztassa  a   maga    jól    felfogott    érdekében. 

11. 

Át  kell  azonban  térnünk  a  minket  közelebbről  érdeklő  kérdésre : 
hogy  ezen  egyetemes  'okok  mily  mértékben  találhatnak  kivirágzásra 
talajt  a  mi  jelenlegi  magyar  prot.  egyházunkban  ?  Miért  találnak  egy- 
általán ?  A  kérdés  tehát :  Mik  a  szekták  keletkezésének  okai  egyljá- 
zunk  jelenlegi  lényegében  és  szervezetében  ? 

Mindenekelőtt  világos  az,  hogy  az  emberi  lélek  sokfélesége,  fej- 
lődési skálájának  szinte  kimeríthetetlen  szín-  és  árnyalat-gazdagsága 
folytán  az  emberi  functiók  szövedékén  átsúgárzó  vallásos  ösztönnek 
örök  időkig  mindig  lesznek  szektárius  kitörései,  még  akkor  is,  ha  a 
történeti  egyház  hivatásának  legnagyobb  magaslatán  áll  is.  Ennélfogva  a 
szekta  fellépéséért  nem  mindig  és  nem  teljesen  a  tört.  egyház  a  hibás 
és  felelős.  Sőt  egyenesen  úgy  szeretném  felállítani  a  problémát,  hogy 
a  tört.  egyháznak  mindenkor  gyógyító  és  védelmező  szerepet  kell  be- 
töltenie a  lélek  ezen  tőle  függetlenül  is  fellépő  betegségével  szemben. 
Mintahogy  az  orvos  se  oka  egyenesen  a  betegség  fellépésének,  de  kö- 
telessége azt  tőle  telhetőleg  megakadályozni  s  ha  fellépett,  gyógyítani. 
De  viszont,  hogy  ennél  a  hasonlatnál  maradjunk,  jól  tudjuk,  hogy  a 
szervezett,  lelkiismeretes  közegészségügyi  tevékenység  mennyire  meg- 
előzheti a  ragályok,    epidémiák    fellépését,    mert  az     egészség  légkörét 

teremti  meg,  a  melyben  a  baj  csirái  elpusztulnak.  Ép  így  az  egyház 
is  megteremtheti  azt  a  lelki  légkört,  melyben  a  lélek  vallásos  ösztöne 
egészségesen  fejlődhetik.  Amint  a  közegészségügy  elhanyagolása  esetén 
fellépő  betegségekért  igenis  felelősség  terheli  az  egészség  őreit,  úgy  az 
egyházat  is  ilyen  értelmű  felelősség  terheli  a  szekták  terjedéséért.  Mert 
arról  megint  biztosak  lehetünk,  hogy  a  mely  egyház  kebelében  a  szek- 
táskodás  tartósan  és  növekvő  mértékben  üti  fel  a  fejét,  ott  baj  van 
magában  az  egyházban,  ott  mulasztásokkal,  hibákkal  állunk  szemben, 
melyeket  orvosolni  kell.  Ez  a  mi  egyházunk  esete  is,  melynek  kebelé- 
ben a  szektáskodás  megdöbbentő  mértékben  lépett  fel  az  utóbbi  idők- 
ben s  egyes  vidékeken  egyenesen  megtámadta  a  gyülekezet  életgyökerét. 
Ha  itt  okokat  keresünk,  sohase  tévesszük  szem  elől  azt,  hogy  ezen 
okoknak  egyes  lelkipásztorok,  egyes  vezetőtestületek  működésében,  jel- 
lemében való  kutatása,  hogy  úgy  mondjam,  piszkálása  céltévesztett  és 
kicsinyes  dolog  lenne.  Nem  egyes  emberekben  van  a  hiba  általános- 
ságban ;  magának  a  református  egyl)áznak  jelenlegi  karaktere,  szel- 
leme és  szervezete  hordozzák  a  baj  csiráit.  Ha  nem  igy  volna,  akkor  a 
gyógyulás  reményéről  le  kellene  mondanunk.  Jóllehet  a  szekta  egyes 
gyülekezetekben  ütközik  ki,  de  azért  sohasem  úgy  kell  nézni,  mint  azon 
gyülekezet  speciális  betegségét ;  ez  a  szempont  a  védekezésnél  kerül 
előtérbe  ;  az  ok  megállapításánál  mindig  túl  kell  nézni  a  tüneten,  be 
az  egyetemes,  általános  gyökérbe,  melyből  a  tünet  fakadt :  a  szektát 
mint  az  egész  egyl)áz  betegségét  kell  megítélni.  Ez  persze  nem  jelenti 
azt,  hogy  egyénekben  is  ne  lehetne  hiba,  de  másfelől  igenis  jelenti  azt, 
hogy  kiváló  lelkipásztorok  és  vezetőtestületek  mellett  is  felléphet  a  baj, 
mert  oka  nem  bennük  van,  hanem  rajtuk  túl,  az  egyház  egészében. 
Megint  másfelől,  ha  egyetemes  egyházunk  kritikájáról  van  szó,  az  álta- 
lános megállapításoknál  a  túlnyomó  jelenségek  képezik  a  kritika  alapját 
és  épen  ezért  nem  szabad  a  kritika  élét,  ha  az  becsületes  és  gyógyító- 
szándékú,  eltompítani  azzal,  hogy  hiszen  nem  talál  minden  lelkipász- 
torra és  minden  gyülekezetre;  hogy  vannak  fényes  és  tiszteletreméltó 
kivételek.  Hála  Istennek,  hogy  vannak :  ez  adja  meg  a  reménységet 
nekünk  arra,  hogy  nem  hiába  beszélünk ;  de  egyéni  kivételeknek  megint 
nem  szabad  egyetemes  gyógyításra  váró  nyavalyák  és  sebek  tisztánlátása 
elől  elkápráztatnia  szemeinket.  Mikor  múlt  nyári  losonci  konferenciánkon 
az  egyházfegyelem  kérdésével  foglalkozva,  annak  szükségességét  egyházi 
közszellemünk  egyetemes  romlásával  indokoltam  és  e  romlás  tüneteire 
általánosságban  rámutattam,  némelyek  túlsötétnek  látták  a  képet  és 
igazságtalannak;  —  rámutattak  arra,  hogy  maga  az  állapotok  bírálása 
már  javulásra  mutat,  rámutattak  az  itt  is,  ott  is  ébredező  kálv.  öntudat 
felvirágzására  a  gyülekezetekben.  Kritikámból  akkor  sem  hiányzott  a 
szeretet,  sőt  csakis  az  volt  benne;  és  ez  az  aggódó  szeretet  nem  látott 
egyetemes,  általános,   gyökérből   induló  és  teljes  újjáébredéssel    biztató 

lendületet  a  mi  egyházunkban ;  de  a  meglevő  jót,  hallgatva  is,  feltéte- 
lezte és  elismerte,  mint  épen  azt  az  alapot,  amelyen  el  lehetett  mon- 
dani azt,  ami  még  nem  jó.  Most  is,  általános  református  egyházi  bajokra 
mutatva  rá  a  szekták  keletkezésének  okainál,  abban  a  hitben  bátorkodom 
ezt  tenni,  hogy  egyfelől  itt  egy  jobb  jövendő  zálogát  nyújtó  testvéri 
közösségben  szólhatok,  másfelől,  hogy  az  összes  jobb  törekvések  dacára, 
épen  mi,  a  törekvők,  érezzük  legjobban  gyöngeségünket  és  orvoslásra  váró 
egyetemes  betegségeinket. 

1 .  A  szekta  keletkezésénél  első  egyetemes  okúi  a  vallásos  ösztön 
kielégítetlenségét  állapítottuk  meg.  Megjegyeztük,  hogy  az  egyház  lét- 
jogát épen  ennek  az  ősi,  mystikus,  irracionális,  egyetemes  életösztön- 
nek, mely  a  végtelenre  és  tökéletesre  tör,  a  táplálása,  építése,  egész- 
séges, életformáió  irányítása  és  védelme  adja  meg.  Az  egyház,  egy  nagy 
magyar  bölcselő  szerint  (Böhm)  elsősorban  arra  van  hivatva,  hogy  kő- 
falat formáljon  a  hit  gyöngéd  égi  palántája  körűi,  a  mely  védi  addig, 
a  míg  kifejlődhetik  és  megerősödhetik,  az  élet  viharai  ellen.  E  negatív 
feladat  megállapítása  mellett  látnunk  kell  az  egyháznak  a  másik,  pozitív 
feladatát  is  :  e  mennyei  virágnak  gyümölccsé,  életté  érlelését.  A  magyar 
protestantizmusban,  intelligenciájában  és  népében  egyaránt,  egész  álta- 
lánosságban azonban  a  vallás  ezen  mélységes,  benső  gyökerekből  ki- 
hajtó mennyei  palántáját  hervadozni  látjuk.  A  magyar  prot.,  főleg  a 
kálvinizmus  életerejét  ma  is  még  mindig  olyan  jelenségekben  látjuk 
megnyilvánulni,  amelyek  nem  a  mennyei  tőből  hajtanak  ki.  Határozottan 
nélkülözzük  és  keveseljük  a  magyar  kálvinizmus  egészében  a  tisztán 
vallásos  erőt  és  lelkületet.  El  van  színtelenedve  a  kálvinizmus  vallásos 
jellege,  vallásos  élettypus  volta.  Ennek  az  oka  az  egyházban,  az  egyház 
tevékenységeiben  :  igehirdetésében,  vallásos  nevelésében,  kultuszában  és 
gyülekezeti  munkájában  keresendő.  Két  jellegzetes  irányzatot  látunk 
működni  egyházunkban;  föltétlenül  tiszteletreméltó  módon  igyekezve  az 
egyház  fentebb  leirt  kettős  feladatának  betöltésére.  Az  egyik  o  kálvi- 
nista ortodoxia,  amely  az  egyház  negatív  feladatát  tölti  be  :  masz- 
sziv  dogmáinak  hatalmas  bástyaköveiből  rak  kőfalat  a  hit  gyön- 
géd égi  palántája  köré ;  azonban  elzárja  ezzel  tőle  a  személyes 
vallásos  élmény  éltető  napfényét.  A  másik  a  kálvinista  egyház- 
ban élő  szabad  evangéliumi  mozgalmak,  vagy  a  vele  rokon  irány- 
zatok, a  melyek  talán  nagyon  is  reábocsátják  ezt  a  napfényt  és 
nagyon  is  eltávolítják  ama  szent  falakat.  Ennek  a  két  tényezőnek  benső 
lényegében  lüktető  két  hatalmas,  drága  életenergia  :  az  egyiknek  törté- 
neti, tradicionális,  a  másiknak  személyes,  benső  ereje  valami  várvavárt, 
szent  synthesisben  egybeolvadva,  lenne  a  jövendő  nagyságának  záloga. 
Hogy  egyeseknél  van,  volt,  lesz  és  lehet  ilyen  synthesis,  az  kétségtelen  : 
de  hogy  ez  általános  lehessen,  annak  van  egy  nagy  akadálya  a  magyar 
kálvinista  egyház  jelenlegi  életében  és  ez  egy  űtöröklötí,  sivár  cgyljázi 

17 


racionalizmus,  a  vallás  halálos  penésze    és  betegsége.    Mert  épen  azt, 
amire  nekünk  ma  ujból  égető  szükségünk  van  :  az  erős  történeti  öntu- 
daton felépülő,  lobogó  személyes  vallásosságot,  ezt    ölte  meg  a  racio- 
nalizmusnak ez  a  penésze.   Legyünk  bátrak  és  mondjuk     ki,  hogy  ez  a 
racionalizmus,    amely    nem  filozófiai     értelemben   vett    enevü    szellemi 
irányzat,    hanem  egy  sivár  és  szellemtelen    lelki  betegség,    lényegében 
hitetlenség,  nem   vallásellenesség  épen,  hanem  vallástalanság,  vallásos 
vérszegénység,  hitbeli  koldusság.   Oka  az,  hogy  a  léleknek    elsorvad   az 
örökkévalóság,  az  élő  Isten  felé  forduló  titokzatos  gyökérszála,  elszakad 
az  a  fonal,   mely  földi  létünket  a  láthatókon    túl  levő     realitáshoz   fűzi. 
Ez  a  racionalizmus  egy  rossz  értelemben  vett   „józanság",  mert    ideál- 
talanság,   a  láthatókhoz  való  nyomorult  tapadás.   Ez  a  lelkület    az  egy- 
ház   életfejlődését    magábarejtő    vallásos    dogmafejlődésben,  világnézeti 
kifejezésben,  a  történeti  kialakulás  folyamatában  nem  tud  gyökeret  verni ; 
nem  látja  meg  benne  az  örökkévalót,  a  saját  örökkévalóságba  lendülését, 
nem  tudja  értékelni  azt ;  ezért  van  az,  hogy  az  egész  kálvinista  múltban 
csupán  a  politikai,  nemzeti  küzdelem  izgatja ;  a  jelenben  pedig  nem  tud 
egyebet  nyújtani    száraz,  erőtlen    morálizálásnál,  mely  a  szivet  meg  sem 
rebbenti.  Mit  jelent  ez:  kálvinistának  lenni?  a  mának  ez  a  legégetőbb 
problémája  reánk  nézve  és  erre  a  problémára    nem    tud    más    feleletet 
adni  ez  az  irányzat,   mint  vagy  azt  :  vastagnyakú   magyarnak  lenni,  vagy 
azt,   hogy  liberálisnak  lenni,  bizonyos  értelemben.  Azt  nem  tudja  felelni, 
meg  se  érti,  hogy  kálvinistának   lenni  :    Isten    akaratának    élni    egyedül. 
Istenért  harcolni,  az  ő  kizárólagos  uralkodásáért  küzdeni  a  földön.  Ma  már 
ez  a  szellem,  Istennek  hála,  a   lelkipásztorok  közt  elvesztette  kizárólagos 
uralmát,  de  magát  a  kálvinista  társadalmat  csaknem  egészen  hatalmában 
tartja.  A  következménye  a  kálvinista  öntudat  elsorvadása  lett  a  magyar 
földön.   De  habár  a   lelkipásztorok  között    vészit    is    eddigi    hatalmából, 
aminek  az  Isten  kegyelméből  kétségtelenül  egyik  jele  ez  a  mi  konferen- 
ciánk is,  azért  igen  nagy  többségüket    még   fogva  tartja,  s  a  mi  a  leg- 
fájóbb, végzetesen  üli  meg  még  ma  is  különösen  a  kálvinista  vallástanítást 
és  igelfirdetést.  Nem  célom    erről    bővebben    beszélni,  cs^k    rámutatok 
arra,   hogy  a  magyar  református  egyházban  a  gyülekezeti  munka  speciális 
lelki  vonásai  határozottan  azért  hiányzanak,  mert  egy    ilyen   szellemből 
fakadt  gyümölcstelen  vallástanítás  és  igehirdetés  még    a   lehetőségét  is 
kizárja  annak,  hogy  a  gyülekezetben  igazi  lelki  kérdések  felmerülhessenek. 
Nincs  igazi  kálvinista    lelkipásztori  munka  a  gyülekezet    életében,    mert 
hiányzik    az    azt    tápláló    lélek    maga.    Most    már    csak    a    tradiciókon, 
szokásokon  rágódó  lelkek  azok,  akikben  a  hosszú  időkön    át    elaltatott, 
elsorvadt  mélyebb  vallásos  ösztön  ilyen  tápláltatás  mellett  nem  elégedetlen. 
De  még  ezeknél  is  örökösen  ott  kell  kisértenie  a  veszedelemnek,  hogy 
felébred  és  elégedetlenkedni  kezd.  Azoknál  a  szegény,  sajátságos  lelkeknél 
azonban,  akiknek    rajzát    az    első    részben    próbáltuk    adni,    akikben    a 

mystikus  sóvárgás  természettől  fogva  erős  és  élénk,  állandó  és  fokozódó 
elégedetlenséget  és  egyre  kínosabb  sóvárgást  vált  ki  az  ilyen  egyházi 
szellem,  sőt  folytonos  tápot  ad  az  erős  vallásos  ösztönű  léleknek  az 
elégedetlenkedésre.  A  szektáskodás  e  főoka  tef}áf,  sajnos,  feltalálf?ató 

a  mi  egybázunkban.  ,  t  n -     ■ 

2.  A  szektáskodás  előállásánál  ezzel  párhuzamosan   láttuk  fellepni 
a    vallásos    természeténél    fogva    erős,    bár   egyoldalú    erkölcsi    ösztön 
kielégitetlenségét  is.  Nemcsak  a  szokatlan  erejű   és    színezetű    vallásos 
ösztön,  de  az   ugyanilyen  erkölcsi    ösztön  is,  szoros  egységüknél  fogva, 
érvényesül     a    szektábalépésnél.     Egyházunk    mai    szelleme     ennek    az 
erkölcsi  elégedetlenségnek  is  tápot  ad.  Ennek  oka  a  mi  ref.  gyülekezeti 
szellemünk,  melynek  eredtető  szálai  épen  a  vallásos  ösztön  sorvadásába 
vezetnek  vissza.   Ez  a  mi    konferenciánk    is,    melynek    különös  gondját 
képezi  a  kálvinista  életprogramm  felállítása,  jó  bizonyság  amellett,  hogy 
az  öntudatos  kálvinista  erkölcsi  élettypusnak  mély  és  fájdalmas  hiányát 
érezzük.  Igen,  mert  arról  föltétlenül  meg  kell  lennünk    győződve,  hogy 
egy    ilyen    erkölcsi    élettypus    csak    a    b't    mélységeiből   származhatik. 
A  kálvinista  élet  csak  a  kálvinista  hit   vetülete    lehet.    Ha    pedig    ez    a 
hit  sorvad,  nem  ápoltatik,  akkor  az  erkölcsi  élet  is  sorvad,  illetve  idegen 
és  alacsonyabb  ideálok  sodrába  kerül.  Maga  az  egyházi   igehirdetés  es 
nevelés  is,   ha  munkája  nem  fakad    a   hit    mélységéből,    csak    bizonyos 
általános,  színtelen  és  lapos  morált  tud  hirdetni,  amelynek  legjellemzőbb 
vonása  az  élettelenség,  a  kedélyre  való  teljes    hatástalanság.  Nem    tud 
így  kialakulni  a  gyülekezet  kálvinista   erkölcsi    szelleme  és  erkölcsisége 
hovatovább  valami  világi,  elvtelen  jelleget  őlt.  A  becsületről,  tisztességről, 
igazságosságról  etc.  elfogadott  általános  társadalmi  elvek  fogják  erkölcsi 
világuk  tengelyét  formálni,  de  bűntudat,  felelősség,  ítélet,  önfeláldozás, 
a  keresztyén  erkölcsi  világ  komoly  alapjai  teljesen  hiányoznak.  Honnan 
is  kerülnének  elő,  ha  gyökerük :   az  örökkévalóság  szomjuhozása  es  hite 
eltemettetik?  Gyülekezeteink  általános  erk.  élete  pedig  épen  ezt  mutatja. 
Az  egyház  által    hirdetett    erkölcsi    eszmény    maga    is    kívül    marad    a 
speciális  kálvinista  körön,  a  gyülekezeté    még    inkább.    A    világért    sem 
mondhatjuk  azt,  hogy  egyházunkban  a  világi  mértékkel  mért  erkölcsiség 
más  egyházakkal,   vagy    általában  a  társadalommal    szemben    hanyatlást 
mutatna,   ha  nem  jobb,  nem  is  rosszabb  azoknál ;  azonban  nincs  semmi 
speciálisan  kálvinista  jellege,  valásos  mélysége  s  így  megszentelő  hatása 
az  életre.  Egyházi  szempontból  csak  álethika  ez,  s  amennyiben  egyházi 
ethika,  csak  megcsontosodott  formája  átöröklött  szokásoknak.  Sőt   épen 
úgy  áll  a  dolog,  hogy  a  világ  mértékének  tág  keretei    közé    ugyancsak 
becsúszik  a  keresztyénellenes    bűnök    egész    légiója,    hiszen    a    világ    a 
becsületesség  fogalmával  nem  tartja  kibékíthetetlen  ellentétnek  a  legtöbb 
olyan  bűnt,  amely  keresztyén   szempontból    egyenesen    becstelenség    is 
lehet.  Valaki    lehet  „becsületes"   a  világi  dolgokban,  hivatalában,  mun- 

kajában  amellett,  liogy  istentelen  dorbézoló  életet  él,  lehet  tisztességes 
úr  és  parázna  ;  nem  csukják  le  azért,  mert  részegeskedik,  ha  különben 
be  nem  veri  a  fejét  a  barátjának,  és  így  tovább.  De  épen  azoknak  a 
vallásos  ösztöntői  erős  erkölcsi  ösztönű  lelkeknek,  akiknek  erkölcsi 
világában  a  bűntudat,  a  felelőség,  az  ítélet,  az  örökkévalóság  foglalják 
el  a  centrumot,  akik  a  maguk  módján  az  erkölcsiség  alatt  a  szentséget 
értik  és  igényelik,  válik  örökös  elégedetlenség  és  utálat  tárgyává,  hazug 
képmutatássá  ez  az  egyházi  erkölcsiség.  Ilyen  lelkeket  hajt  aztán  a 
szentség  keresése  a  szektába,  mert  az  egyház  és  a  gyülekezet  nemcsak 
ki  nem  elégítette  őket,  de  egyenesen  ingerelte  erre.  Különösen  akkor, 
ha  a  világszerint  gazdag,  öntelt  gyülekezet  ez  erkölcsi  sivársága  a  meg- 
vettetés,  elnyomás  súlyával  nehezedik  ezekre  a  lelkekre.  Abban  a  vádban, 
amit  a  szektábalépő  hangoztat,  hogy  a  ref.  egyház  nem  ad  erőt  a 
szentséghez,  hogy  csak  prédikálja  a  jót,  de  nem  fejleszti  és  támogatja, 
hogy  csak  a  szájával  szeret,  de  szive  távol  van  a  megtört  lélektől, 
nagy  igazság  rejlik,  mert  a  gyülekezet  terméketlen  erkölcsi  élete,  mely 
az  ellenszenvet  kihívta,  egy  bizonyos  irányban  az  egyház  teremtménye 
y  volt.   Ezt  nagyon  jól   meg  kell  fontolnunk  a  jövőben. 

3.  Láttuk  a  szekta  keletkezésének  egyetemes  okainál,  hogy  ez  a 
kielégítetlen  erős  vallásos  és  erkölcsi  ösztön  az  illető  lélekben  mindig 
egyoldalú,  korlátolt,  kiműveletlen  és  Ijomályos  intellektuális  képességgel 
párosul.  A  világnézet  tisztulatlansága  és  bizonyos  irrealitása  mindig  ott 
szerepel  a  szekta  keletkezésénél.  A  vallás  mindig  világnézetté  lesz, 
különben  nem  lehetne  életformáló  erővé.  A  szekta  mindig  azoknak  a 
vallása,  akik  nem  képesek  kellő  világossággal  tájékozódni  a  valóságban, 
nincs  erejük  a  jelenségek  megnyugtató  oki  és  céli  rendezésére,  akiknek 
Dickens  szavaival  „a  világban  minden  olyan  zavaros".  Ennélfogva  világ- 
képeik megteremtésében  döntő  része  van  az  értelmi  képességgel  salakos 
keveredésben  levő  ábrándozó  fantáziának.  Ezért  is  hajlanak  olyan  erősen 
a  világellenes,  apokalyptikus,  a  mindent  véglegesen  megoldó,  transcendens, 
mystikus  gondolatok  felé.  Meg  kell  engednünk,  hogy  ez  a  hajlandóság, 
illetőleg  ez  a  korlátoltság  némileg  a  lélek  veleszületett  elnyomorodása,  amit 
talán  teljesen  megszüntetni  lehetetlenség.  Azonban  kellő  gondozás  és 
,  nevelés  mellett  mégis  okvetlen  felemelhető  bizonyos  fokú  tisztultabb 
és  nyugodtabb  régiókba.  De  a  mi  a  fő,  ez  a  lelki  elsötétcdés  a  körül- 
mények nyomása  alatt  akkor  is  előállhat,  ha  az  intellektuális  képesség 
kiművelése  elhanyagoltatik,  ha  az  erős  vallásos  és  erkölcsös  ösztönű 
en\ber  intellektuális  téren  elszigetelt,  elhagyatott  életet  él.  A  szekta 
számára  kiváló  talajjá  lesz  a  kiműveletlen  és  kulturálatlan  néplélek, 
különösen  külső  körülmények  nyomasztó  terhe  alatt.  A  református  egy- 
házat jelenleg  súlyosan  érinti  az  a  vád,  hogy  kulturális  erejét  és 
jelentőségét  a  nemzet  életének  egészére  nézve  elveszítette.  Nem  is 
szólok  arról,   hogy    az    intelligenciára    nézve    mennyire    jelentéktelenné 

vált  irodalmi,  művészeti,  tudományos  etc.  tekintetben,  csak  egyszerűen 
arra  mutatok  reá,  hogy  nincs  protestáns,  kálvininista  népkulturánk, 
hogy  a  népnevelésben  nincsenek  többé  speciális  eszményeink  és  így 
nincs  is  kálvinista  népnevelés.  Iskoláink  feladogatása  az  államnak  már 
a  gyermek  és  ifjú-generációban  lehetetlenné  teszi  egy  egészséges 
kálvinista  népművelés  megalapozását,  a  felnőtt  gyülekezet  rendszeres 
tovább  művelése  pedig,  egyetemes  egyházi  feladataképen  absolute 
ismeretlen  fogalom.  Az  egyház  nem  folytat  igazi  kulturális  munkát, 
ez  eltagadhatatlan  tény.  Éhez  nem  elégséges  a  szövetkezeti  és  gazda- 
köri tevékenység,  amelyben  a  református  lelkipásztori  munka  háromnegyed- 
része  kimerül.  A  kálvinizmusnak,  mint  a  protestantizmus  hordozójának, 
mint  ama  cél  testtévált  intézményes  képviselőjének,  hogy  önálló  vallásos 
személyiségeket  neveljen  az  Isten  dicsőségére,  minden  egyházak  között 
legfőképen  elodázhatatlan  kötelessége  az,  hogy  kultürtényezö,  még  pedig 
döntő  jellegű,  legyen  a  nemzet  életében.  Kultúra-teremtő  és  fejlesztő 
hatalommá  kell  lennie,  mert  önálló  és  magasrangú  világnézetet  képvisel. 
Több  helyt  hangsúlyoztam  már  azt  a  meggyőződésemet,  hogy  a  protestáns 
kálvinista  egyház  akkor  élte  virágkorZ-t,  amikor  népkultúrát  tudott 
teremteni  és  ebben  volt  igazi  nagy  jelentősége  a  múltban.  Ma  pedig, 
mint  világnézet,  elszakadt  a  nép  szivétől,  a  nép  lelkét  megtermékenyíteni 
képtelen.  Egyházunk  nagyon  szűkre  szabta  a  saját  feladatát.  Megelégszik 
a  templommal  és  az  iskola  heti  2 — 3  vallásórájával,  amit  sokszor  még 
sokall  is.  Nagy  előny,  ha  a  vallásos  estélyek,  felolvasások  még  meg- 
tartatnak. De  ez  az  egész.  Pedig  ahoz,  hogy  speciális  célját  elérje, 
hogy  híveit  önálló  vallásos  személyiségekké  nevelje,  óriási  előkészítő 
kulturális  munkára  van  szüksége.  Akármit  mondanak  is  a  tétlenség  párnáin 
heverők  a  papi  kötelesség  határairól,  nekünk  népnevelőknek,  nemzet- 
nevelőknek kell  lennünk.  A  mi  vallásos  eszményünk  és  ethikai  ideálunk 
oly  nemes  és  magas,  hogy  annak  megvalósításához  művelt  és  öntudatos 
lelkek  kellenek.  Mihelyt  egy  egyház  kultürtényezö  akar  lenni,  és  kell,  hogy 
az  legyen,  a  nevelés  széles  és  egyetemes  alapjára  kell  helyezkednie.  Ez  a 
nevelés  elsősorban  intellektuális.  Nem  csak  elszórt  ismeretek  közlésére, 
hanem  a  nép  világnézetének  felemelésére  vonatkozik,  melynek  eszköze 
nem  annyira  egyes  ismeretek  nyújtása,  mint  inkább  az  értelmi  erő  és 
az  ismeretszerzési  módszer  kiművelése,  megerősítése  és  megszerveztetése. 
Az  értelem  felszabadítása,  kinyitása  és  kitágítása,  a  tudás  megszerettetése, 
az  igazság  iránt  érzék  és  lelkesedés  fölkeltése :  ez  az,  ami  itt  az 
egyházra  vár.  Ez  a  munka  semmit  sem  ér  az  egyház  vallásos  életereje 
nélkül,  de  azzal  együtt,  annak  szolgálatában  hatalmas  eredményekre 
vezet.  Addig,  amig  híveink  értelmi  világa,  ismeretköre,  ítélkezése,  világ- 
nézete közönyös  és  elhanyagolt  területek  maradnak  számunkra,  addig 
nem  csodálkozhatunk,  ha  a  sötétben  ülő  nép  megtévedt  vallásos  ösztöne 
lidércfény  után  fut  és  szektáskodásban  keres  kielégítést  A  szektának  nincs 

jobb  talaja  a  lelki   homálynál,    de    nincs    nagyobb    ellensége,    mint    az 
értelem  szabadsága,  tisztasága  és  fejlettsége. 

4.  A  nép  kulturális  elhagyatottsága,  világnézetbeli  korlátozottsága 
és  tudatlansága  az  oka  a  szektáskodás  keletkezésénél  annak,  hogy  a 
Biblia  betűjében  fedezi  fel  a  megváltó  erőt  és  hogy  a  szentírást  úgy 
tekinti,  mint  valami  varázskönyvet.  Persze,  mert  nincs  fogalma  se  a 
Biblia  történetéről,  a  benne  lezajlott  óriási  vallásfejlődésről,  nincs 
kiművelt  érzéke  az  írás  történetiségének,  emberiességének  és  ebben 
fölragyogó  isteni  voltának  megragadására.  A  Biblia  előtte  nem  élet, 
hanem  egy  varázsszer.  Ámde  csoda-e  ez  ?  Mit  tett  a  mi  egyházunk, 
a  Biblia  egyháza  arra  nézve,  hogy  a  Szentírást  valóban  közelhozza  a 
nép  szivéhez?  Hiszen  legújabb  időkig  a  hívek  csak  vasárnaponként 
kiszakított  textusokat  hallottak  belőle,  mint  a  hogy  a  doktor  ki-kiszakít 
egy-egy  recipét  a  notesszébői:  mi  is  lehet  benne;  mért  és  hogy  is 
van  ?  —  nem  tudhatni.  Nem-e  mi  magunk  is  szinte  eféle  varázsszer- 
képen kezeljük  a  Szentírást,  mikor  kiszakított  verseire  bölcs  vagy  nem 
bölcs  prédikációkat  építünk,  ha  ugyan  reájuk  építjük  azt  is.  Csak  a 
legújabb  időkben  hallunk  ismét  bibliatanulmányozásról,  családi  biblia- 
órákról, vasárnapi  iskolákról.  De  még  micsoda  óriási  munka  vár  itt  az 
egyházra !  Hiszen  a  Biblia  egy  óriási,  kimeríthetetlen  világ,  melyben 
kihalt  kultúrák  rétegei,  egy  világfejlődés  történeti  menete  feküsznek 
előttünk ;  egészen  szektába  illő  gondolat  volna  azt  hinnünk,  hogy  a 
Biblia  megértéséhez  és  életté  tételéhez  nem  kell  semmi  előkészítő 
munka.  Óriási  munka  kell,  melynek  módjairól  nem  az  én  dolgom 
beszélni,  csak  azt  kell  megállapítanom,  hogy  egyenesen  kizártnak  tartom 
egy  egyénre  nézve  a  szektábalépést,  ha  a  Biblia  valódi  légkörébe  egy- 
szer bele  lett  vezetve.  Ha  a  Biblia  elszakadt  a  nép  szivétől,  még  inkább, 
teljesen  elszakadt  a  tfjeologiai  tudomány.  Sajnos,  ez  az  elszakadás  ma 
már  a  művelt  világi  elemnél  is  teljes.  A  magyar  theologiai  tudomány 
bezáratott  az  egymástól  is  elzárt  theologiák  kapui  mögé.  Aféle  érthetetlen 
és  haszontalaa  „elvont"  bölcsességé  lett  a  világiak  szemében.  Nem 
képes  sem  a  magyar  tudományos  életbe  belekapcsolódni  s  azt  meg- 
termékenyíteni, sem  eredményeiben,  nemes  népszerűsítés  ruhájában 
lehatolni  a  nép  lelkéhez.  Ma  már  minden  tudomány  érzi  azt  a  köteles- 
séget és  látja  a  hihetetlen  hatását  annak,  hogy  a  nép  lelkéhez  hozzá  kell 
férkőznie.  Ma  már  minden  tudomány  világnézetté  akar  lenni  és  be  akar 
folyni  a  nép  életébe.  Különösen  látjuk  ezt  a  természet-  és  társadalom- 
tudományoknál. A  íheologia  oly  messze  áll  ma  még  a  műveltektől 
is,  hogy  szinte  el  sem  tudjuk  képzelni,  lehet-e  egyáltalán  termékenyítő 
hatása  a  néplélekre  ?  Mindent  összefoglalva  megállapíthatjuk,  hogy 
egyházunk  azáltal  is  okot  szolgáltat  a  szekták  létrejöttéhez,  hogy  kul- 
turális, nevelői  tevékenységét  nem  folytatja  szervezett  és  öntudatos 
erővel,  ez  által  mint  világnézet,  idegen  marad  a  nép  lelkétől  és  talajt 
szolgáltat  a  kimüveletlen  elmék  vallásos  eltévelyedésére. 

5.  Említettük,  hogy  az  egyházzal  való  elégedetlenséget  e  sötét 
lelkeknél  néha  a  pappal  való  elégedetlenség  okozza,  illetve  az  egyháznak 
a  pappal  való  összetévesztése.  Mivel  a  kálvinista  papnak  nincs  meg  az 
a  hatalma,  amely  épen  a  mystikus  lelkekre  nézve  oly  lényeges  hatással 
van  a  katholikus  papnál,  mivel  a  kálvinista  pásztor  nem  képviseli,  nem 
hordozza  a  szentséget  máskép,  csak  személyes  ethikai  jellemereje 
szerint,  s  nem  gépiesen  ráruházott  isteni  kölcsönképen,  szóval,  mivel 
a  kálvinista  papból  hiányzik  a  természetfeletti  vonás,  önhibáján  kívül 
oka  lehet  azon  lelkek  elégedetlenségének,  a  kiknek  fantasztikus  mate- 
rializmusa benne  akarja  érzékelni  az  érzékeihetetlent  és  ezért  soha 
meg  nem  bocsájtja  a  kálvinista  lelkipásztornak,  hogy  csak  ember. 
Egy  katholikus  papnak  mindig  hamarabb  megbocsájtják  a  tévedéseit  és 
botlásait,  mert  az  a  szentség,  amelyet  képvisel,  nem  tartozik  szorosan 
az  egyéniségéhez  és  annak  dacára  is  szentség  marad,  ennélfogva  nála 
mentőkörülmény  lehet  az,  hogy  ő  is  csak  ember.  Ebből  azonban 
következik  egy  nagy  tanulság  reánk  nézve.  Mi  tudjuk  és  nem  hogy 
tagadnók,  de  erélyesen  hangoztatjuk,  hogy  a  kálvinista  lelkipásztor 
ember,  de  nagyon  erőteljesen  kellene  azt  hirdetnünk  az  életünkkel, 
hogy  mégsem  olyan  ember,  mint  a  többi,  annál  a  szorosabb  személyes 
kapcsolanál  fogva,  a  melyben  Istenével  és  Megváltójával  élnie  kell. 
A  lelkipásztornak  egész  élete,  minden,  de  minden  pillanata  arra  van 
szentelve,  hogy  a  hitben  folytonosan  erősödve,  belegyökereznék  a  Lélek 
örökkévaló  világába;  neki  ezenkívül  nincs  más  gondja  és  ez,  csakis  ez 
különbözteti  őt  meg  híveitől.  A  jóra  való  törekvés  mértékében  és  az 
arra  való  teljes  elszántságban  van  tehát  a  lelkipásztor  elsőbbsége.  Most 
már,  ha  a  lelkipásztor  nemcsak  hogy  felette  nincs  hívei  lelki  nívójának, 
de  egyenesen  alatta  marad,  méltatlanná  lett  hivatásához  és  el  nem 
kerülheti  azt,  hogy  a  gyülekezetben  a  pusztulás  és  rombolás  okává 
legyen.  Azonban  hála  Istennek,  annyira  nincs  jogunk,  mert  okunk  a 
szektáskodás  okát  egyházunkban  itt  keresni,  hogy  ha  még  lennének  is 
egyes  elszórt  esetek,  a  melyek  talán  ide  volnának  visszavezethetők, 
nem  tekinthetnők  őket  egyetemes,  általános  okoknak,  hanem  csak  olyan 
tüneteknek,  melyeket  adott  esetekben,  radikális  módon  kellene  gyógyí- 
tani. Van  azonban  itt  mégis  valami  egyetemesebb,  magában  egyházunk 
jelenlegi  szellemében  és  szervezetében  rejlő  baj,  amely  a  papnak  az 
egyházzal  való  helytelen  összetévesztésére,  s  ebből  kifolyólag  magával  az 
egyházzal  való  elégedetlenségre  vezethet.  Azonnal  meglátjuk  ezt  a  bajt, 
ha  feltesszük  ezt  a  kérdést:  mi  az  a  kálvinista  papi  Jelleg?  Hiába 
ütjük  fel  egyházi  törvénykönyvünket ;  egy  szót  se  mond  róla.  Hiába 
fordulnánk  a  konvethez,  a  zsinathoz,  nem  mondanák  meg.  Ha  kör- 
kérdéssel fordulnánk  legtekintélyesebb  embereinkhez,  kettő  sem  adna  rá 
egybehangzó  feleletet.  Nem  bizony,  mert  a  kálvinista  lelkipásztori 
óleteszmény    egységes     kialakulásáról    és     félre    nem  érthető  egyöntetű 

érvényesítéséről  egyházunkban  szó  sem   lehet.    Elkezdve    attól    a    világi 
véleménytől,   hogy  kálvinista  pap  az,    aki    minden    vasárnap,    a    hetedik 
napon  egyet-kettőt  prédikál  tisztességes  dolgokról ;  hat   napon  át  pedig 
nyugszik  babérain  és  így  megfordítja  a  teremtő  Isten  eljárását,  aki  hat 
napon  át  dolgozott    és    a    hetediken    pihent    meg ;    tovább    át    azon    a 
nézeten,  hogy  kálvinista  pap  az,  aki  hat  napon  át  szánt-vet,  gazdálkodik, 
bankban  űl,  kereskedik,  szekerezik  és  a  hetediken  prédikál ;  fel  addig  a  meg- 
győződésig, hogy  hat  napig  az  iskolában  van,  a  hetediken  a  templomban, 
vagy  hogy  mind  a  hét  napon  át  a  gyülekezetben  van,  vagy  hogy  örökké 
Isten  színe  előtt  van  és  a  magasabb  világ  jele  a  nép   között :    ezer    és 
ezer  egymásnak  ellentmondó  változatát    kapnók    a    feleleteknek    arra  a 
kérdésre,  hogy  ki  a  kálvinista  pap  ?   Mindez    pedig  azt   bizonyítja,  hogy 
mi  magunk  nem  vagyunk  tisztában    önmagunkkal.  A  célok    és    teendők 
ezerféle    változatai    között    nem    helyezkedtünk    még    rá  a  mindeneket 
egyesítő,  a  mindeneket  ugyanazon  egy  lélek  erejévévei  átható  és  magyarázó 
egységes  ideál  alapjára.  A  lelkipásztor  Istenben  gyökerező  és  e  világban 
kibontakozó  áldott,  gyümölcsöző  életének  az  egyéni  különbségek  mellett 
is  egységes  typusa  és  mintája  még  formálódásban  van.  A  mi  konferen- 
ciáink végső  célja  is  épen  az  ideálok,  a  célok,  a   munka    egységesítése 
a   lelkek    egységének    megteremtésén    át.    Én    újabb    időkben    végtelen 
örömmel     látom     a     lelkipásztorok     körében     egy    új    és    jobb    szellem 
ébredését,    amely  épen  ennek  a   közösségnek    megteremtésére    tör ;    de 
ma  még,  különösen  a  világiaknál,  a  kálvinista  papi   hivatás  és  élet  felől 
nincs  semmi  egységes  és  határozott  vélemény  kialakulva,  s  ha  van,   az 
kárunkra,  rovásunkra  van  inkább,  mint    előnyünkre.   Nincs    annál    érde- 
kesebb  is  minden   komikussága    mellett  is  tanulságosabb  dolog,   mint  a 
világi  emberek  között  kutatni  a  feleletet  e  kérdésre  :  mi,  vagy  ki  a  pap  ? 
mi  a  dolga?  miért  van?   van-e  rá  szükség?  ti  mit  kívánnátok  tőlünk? 
mire  volna  szükségetek    a    mi    részünkről  ?    Jól    tudom,    hogy    épen    a 
protestantizmus  lényegében   rejlik  a  papi   munkának  is  bizonyos  szabad- 
sága és  mindig  egyéni  volta,  mert  a  protestantizmus    az    egyéniségnek 
itt  is  szabad  teret  ad  és  ez  jól  is  van  így ;  de  ha  a  teendők,  a  munka 
és  a  módszer  egyénisége  természetes    is,    a    hit-    és    életközösség,    az 
ideálban  való  mélységes  egység  viszont  elengedhetetlen  feltétel.  E  nélkül 
nem  egy  testület,  nem    egy    szervezet,    nem    egy    egységesen    vezetett 
hadsereg    vagyunk,    hanem    csak    szervezetlen    csoport,  oldott  kéve  és 
aféle    szabadcsapatokból    álló    seregtöredékek    a    szellem    csatamezöin. 
A    kálvinista    Jelkipásztori    jellegnek    határozott    és    egységes    ki- 
domborítása  különösen  kifelé  jelent  sokat,  a  társadalomban,  a  kultúrában, 
a  nemzeti  élet  egész  megvalósulási  területén.  A  világnak  kell  azt  egészen 
határozottan  és  félrenemérthető  világossággal  látnia,  hogy  ki  a  kálvinista 
pap,  mit  akar,  mi  a  célja  és  munkája,  mit  lef^et  és  kell  tőle    várni    és 
mit  nem  szabad  tőle    várni    és    nála    keresni?    Hiszen    a    lelkipásztori 

éietnek  ma,  nálunk,  talán  épen  az  a  szomorú,  sokszor  tragikus  vonása, 
hogy  mig  minden  olyat  tőle  várnak  és  követelnek,  ami  nem  az  ő  dolga,  de 
soha  senki  nem  jön  hozzá  és  nem  keresi  nála  azt,  amire  csakis  ő  tudna 
segítséget,  feletetet,  megoldást  adni.  Ebben  mi  is,  egész  egyházunk 
hibás,  mert  nem  törekedett  kellő  erővel  nyíltan  és  egyenesen  kifejezni 
lényegét  a  világ  előtt.  Talán  csak  azok  a  szentség  után  epedő,  szomorú 
lelkek  is,  akik  kiábrándulva  fordulnak  el  tőlünk,  a  semmi  természet- 
feletti erővel  nem  rendelkező,  szürke  emberektől,  s  csak  gyarlóságainkat 
látják  meg,  egészen  más  útra  jutnának,  ha  tudnák,  hogy  bennünk  testvért 
kell  látníok  és  keresníök,  akik  csakis  emberi  szívünk  szeretetével,  de 
azzal  aztán  igazán  átalvihetjük  őket  a  halálból  az  életbe. 

6.  És  itt  kapcsolódik  bele  a  kérdésbe  egy  olyan  lelkipásztori 
tevékenység  hangoztatása,  amelynek  hiánya,  amint  láttuk,  főként  a  szekta 
vezetőinek  ezzélételénél  szerepel  ok  gyanánt,  de  általában  az  egész 
szektáskodás  egyik  döntő  előidézője.  A  személyszerint  való  lelkipásztori 
gond,  a  személyes  lelkigondozás  Ijiányára  gondolok.  Ahhoz,  hogy  a 
világ,  a  gyülekezet,  a  segítség  után  epedő  lelkek  megismerjék,  hogy  ki 
a  kálvinista  lelkipásztor  és  mit  kell  tőle  várniok,  nála  keresniök :  az 
szükséges,  hogy  a  lelkipásztor  felkeresse  ezeket  a  lelkeket  egyenként, 
megismerje  őket,  kitárja  előttük  a  lelkét,  megmutassa  ideáljait,  átnyújtsa 
segítő  kezét  az  utánnyúlónak.  Hiába  ülünk  a  parokhiánkon,  várva,  hogy 
a  világ  felkeres  bennünket,  s  ha  nem  keres  fel,  elégedetten  heverészünk 
abban  a  tudatban,  hogy  minden  rendben  van.  Az  embernek  fia  azért 
jött,  hogy  megkeresse,  ami  elveszett.  Csak  ha  a  lelkipásztor  így, 
személyszerint  megismertette  magát  híveivel,  csak  akkor  fognak  a  lelkek 
feltárulni  előtte,  akkor  fogják  megmutatni  sebeiket,  kérni  a  gyógyítást. 
Csak  a  személyszerint  való  lelkigondozás  fogja  éltetővé  tenni  az  ige- 
hirdetést, nem  üres  szólammá,  hanem  mennyei  kenyérré  az  igét. 
A  körülöttünk  élő  lelkek  elhanyagolása  azoknak  sablonos,  egyforma  keze- 
lését, illetve  mellőzését  eredményezi ;  az  egyes,  örökéletű  lelkek  sajátos 
problémáinak,  ösztöneinek,  kívánságainak,  fogyatkozásának  és  erényének 
ismerete  nélkül  lehetetlen  igazi  lelkipásztori  munkát  végezni.  Ha  a 
lelkipásztor  személyszerint  ismerné  híveit,  látná  mindenikben  azt,  amit 
növelni  és  azt,  amit  visszafejleszteni  kell,  ezzel  kirántaná  a  talajt  a  szekta 
alól.  Mikor  még  nem  késő,  akkor  adhatna  orvosságot  a  sóvárgó  lélek 
beteges  vallásos,  erkölcsi,  intellektuális  ösztöneinek;  akkor  terelhetné 
helyes  irányba  félszeg  ambícióit,  orvosolhatná  ezeket  ingerlő  külső 
helyzetét  és  körülményeit.  A  szekta  a  gondozatlan,  töm.egként  kezelt, 
nagyon  is  egyéni  lelkek  betegsége  lévén,  idejekorán  való  irányításuk  és  a 
mi  a  fő,  foglalkoztatásuk  megmentheti  őket.  De  ami  a  fő,  a  személyszerint 
való  lelkigondozás,  ha  lassanként  áthatotta  az  egész  gyülekezetet,  meg- 
változtatja a  gyülekezeti  szellemet  magát,  mint  a  hogy  a  kovász  az 
egész  tésztát  megerjeszti.  Miután  a  lelkipásztor  nemtörődömsége  folytán 

kialakuló  élettelen  és  gyümölcstelen  gyülekezeti  élet  adja  a  szekta 
talaját,  csakis  az  ő  lelkigondozása  javíthatja  meg  ezt  a  talajt.  E  lelki- 
gondozásnak egyházunk  egészében  még  hijjával  vagyunk,  a  munka  mód- 
szereinek, eszközeinek  feltárása  csak  a  legutóbbi  időkben  indult  meg ; 
de  amily  mértékben  áthatja  majd  egyházunkat,  olyan  mértékben  szűnik 
meg  a  szektáskodás  veszedelme  reánk  nézve. 

7.  Végűi  fel  kell  még  hoznom  a  szekta  keletkezésének  okául 
egyházunkban  az  egyi)ázfegyelem  hiányát  is,  amely  szintén  a  lelki- 
gondozás elhanyagolását  mutatja.  Egyházfegyelem  alatt  a  gyülekezet 
önfegyelmezését  értjük,  amelynek  közege  a  presbitérium,  élén  a  lelki- 
pásztorral ;  célja  részben  és  főképpen  a  gyülekezet  eleven  vallásos  és 
erkölcsi  életében  a  hanyatlás  és  züllés  megelőzése,  másfelől  a  romlás 
erőteljes  megtorlása.  A  megelőzést  a  gyülekezet  szervezése,  a  megtorlást 
a  gyülekezet  erkölcsi  súlyának  minden  bűnnel  szemben  való  szigorú 
érvényesítése  útján  gyakoroljuk.  Az  egésznek  alapja  a  gyülekezet 
felelősségérzete ,  mindenkinek  önmagáért  és  másért  érzett  komoly  és 
szent  felelősége  és  e  felelősségnek  a  jó  érdekében  való  latbavetése. 
Nem  szándékozom  itt  részletezni,  a  kérdést  a  nyári  konferencián  szélesen 
fejtegettem,  csak  rámutatok,  hogy  egy  szervezett,  fegyelmezett  gyüle- 
kezetben mindig  épen  olyan  nehéz  gyökeret  verni  a  szektának,  amint 
az  edzett  és  fegyelmezett  testben  a  betegségnek.  Az  egyházfegyelem 
egyetemes  elhanyagoltsága  egyházunkban  épen  gyöngeségünket,  a  beteg- 
ségre való  hajlandóságunkat  mutatja.  Az  a  tény,  hogy  ma  már  nem  is 
merünk  egyházfegyelmező  munkát  gyakorolni,  mindennél  jobban  bizo- 
nyítja romlásunkat,  öntudatunk  pusztulását.  Ez  teszi  ránknézve  igazi 
nagy  veszedelemmé  a  szektákat. 

III. 

Habár  nagyon  vázlatszerűen  is,  azt  hiszem,  mégis  legalább  rá- 
tapintottam azokra  az  okokra,  melyek  egyházunkban  a  szekta  keletkezését 
eredményezhetik.  A  baj  okainak  e  feltárásával  előírt  kötelességemnek 
lehetőleg  eleget  tettem.  Helyet  adok  tehát  ama  kérdés  tárgyalásának, 
hogy  hogyan  védekezzünk  a  szekták  ellen?  ítéletem  szerint  még  csak 
egy  dolog  tartozik  az  én  munkáim  körébe  itt,  éppen  abból  a  szem- 
pontból, hogy  a  védekezés  kérdése  helyes  látószögbe  legyen  állítható. 
A  védekezés  kérdésének  tárgyalásait  ugyanis  annak  megállapítása  szabá- 
lyozza, hogy  mennyiben  tekintendő  a  szekta  egyházunk  ellenségének? 
A  szekta,  mint  a  prot.  egyház  betegsége,  kétségtelenül  pusztító,  romboló 
nyavalyája  s  így  ellensége  is  az  egyháznak.  De  meg  kell  gondolnunk 
azt,  hogy  a  szektát  magát  beteg,  szánandó,  tévedező  lelkek  alkotják, 
akiknek  maguknak  volt  ellensége  elsősorban  az  az  egyház,  amely  jobbat 
adni  nem   tudott  a  jobbért    sóvárgó    lelkeknek.    Tulajdonképen    nem    a 

26 


szekta  az  ellenség,  hanem  az  egyház  ellensége  magamagának,  amidőn 
elnézi  a  kebelében  fellépő  veszedelem  terjedését.  Nem  akarok  elébevágni 
a  dolognak,  csak  megjegyzem  azt  a  meggyőződésemet,  amelyet  tapasz- 
talásból szereztem  és  a  mások  tapasztalásai  által  megerősítését  is 
nyertem,  hogy  magával  a  szektával  való  harc,  akár  a  lélek  visszanyerése, 
akár  kiirtásuk,  elüldözésük  szempontjából  és  érdekében,  alighanem 
örökre  eredménytelen  marad.  A  lelki  makacsságnak  ott  kifejlődő  formája 
ellen  nem  igen  van  gyógyszer  De  véleményem  szerint  erőinket  nem  is 
annyira  a  meglevő  szekta  ellen  kell  harcba  vinnünk,  nem  annyira  azon 
kell  fáradnunk,  hogy  akár  értelmi,  akár  erőszakos  úton  meggyőzzük, 
vagy  megsemmisítsük  a  már  elidegenedett  elemet.  Úgy  tapasztaltam, 
hogy  hasonlóan  azokhoz  a  mérgekhez,  melyek  kis  mértékben  a  leg- 
jótékonyabb  orvosságok,  a  mi  gyülekezetünk  megfelelő  kezelése  mellett 
a  szekta  mindig,  mint  a  vallásos  élet  jótékony  megmozgatója,  hullám- 
zásba hozója  és  élesztője  a  vallásos  élet  iránti  állandó  érdeklődés 
ébrentartója,  hat  a  gyülekezetekre,  a  tört.  egyházra.  Emellett  eljöhet 
az  az  idő,  amikor  a  szektáskodó  az  elhagyott  egyházban  felfedezi, 
meglátja  azt  a  jótékonyságot,  amit  akkor  nem  vett  észre  és  a  lélek 
önmagától  visszahajolhat  elhagyott  anyja  kebeléhez.  De  épen  ezért  van 
nekünk  szükségünk  minden  erőnkből  a  saját  meglevő  és  el  nem  veszített 
gyülekezeteink  belső  életerejének  éppen  a  mi,  lelkipásztorok  személyes, 
élő,  diadalmas  enegiája,  vallásos  élete  általi  fölfokozására,  felvirágozta- 
tására és  gyümölcsöztetésére.  A  virágzó,  élő,  kálvinista  gyülekezetek 
hatalmasan  lobogó,  egésszéges  vallásos  élete  lesz  a  szektáskodás  egyetlen 
igazi,  mert  belső  orvosszere.  Elsősorban  nekünk,  lelkipásztoroknak, 
általunk  pedig  a  magyar  kálvinista  egyház  egyetemének,  mikor  a  szekták 
elleni  küzdelemmel  foglalkozunk,  meg  keli  hallanunk  egy  komoly,  szívbe 
markoló,  mennyei  szózatot : 

—  Orvos,  gyógyítsd  meg  magad  ! 

